**ZMLUVA O POSKYTOVANÍ PREPRAVNÝCH SLUŽIEB**

**VO VEREJNOM ZÁUJME**

(Zmluva o službách)

medzi nasledujúcimi zmluvnými stranami

|  |  |
| --- | --- |
| **Názov:** | **Banskobystrický samosprávny kraj** |
| **Sídlo:** | Námestie SNP č. 23, 974 01 Banská Bystrica |
| **IČO:** | 37828100 |
| **DIČ:** | 2021627333 |
| **Štatutárny orgán:** | Ing. Ján Lunter, predseda |
| **Poverený zástupca:** | \_\_\_\_\_\_\_\_\_, riaditeľ odboru verejnej dopravy |
| **Kontakt:** | \_\_\_\_\_\_\_\_\_\_\_\_@bbsk.sk |
| **Bankové spojenie:** | Štátna pokladnica, IBAN: SK92 8180 0000 0070 0038 9679 |

(ďalej len „**Objednávateľ**“ alebo „**BBSK**“)

a

|  |  |
| --- | --- |
| **Názov:** | **[DOPLNÍ UCHÁDZAČ]** |
| **Sídlo:** | [DOPLNÍ UCHÁDZAČ] |
| **IČO:** | [DOPLNÍ UCHÁDZAČ] |
| **Zápis:** | [DOPLNÍ UCHÁDZAČ] |
| **DIČ:** | [DOPLNÍ UCHÁDZAČ] |
| **Konajúci:** | [DOPLNÍ UCHÁDZAČ] |
| **Kontakt:** | [DOPLNÍ UCHÁDZAČ] |
| **Bankové spojenie:** | [DOPLNÍ UCHÁDZAČ] |

(ďalej len „**Dopravca**“)

(Objednávateľ a Dopravca ďalej spoločne len ako „**Zmluvné strany**“ a jednotlivo ako „**zmluvná strana**“)

**Obsah**

[I. Definície 4](#_Toc67937302)

[II. Úvodné ustanovenia 7](#_Toc67937303)

[III. Predmet a účel Zmluvy 9](#_Toc67937304)

[IV. Pravidlá prevádzky Prímestskej dopravy 9](#_Toc67937305)

[V. Dopravný výkon a Cena dopravného výkonu na 1 km 13](#_Toc67937306)

[VI. Zmena rozsahu plnenia, vyhradená zmena záväzku a ďalšie zmeny a dojednania 14](#_Toc67937307)

[VII. Štandardy poskytovania Prímestskej dopravy 20](#_Toc67937308)

[VIII. Ďalšie práva a povinnosti Dopravcu 23](#_Toc67937309)

[IX. Subdodávatelia 28](#_Toc67937310)

[X. Vyrovnanie ceny dopravného výkonu za príslušný kalendárny mesiac a platobné podmienky 30](#_Toc67937311)

[XI. Zmena Technických a prevádzkových štandardov 34](#_Toc67937312)

[XII. Zmena ceny dopravného výkonu (indexácia) 36](#_Toc67937313)

[XIII. Niektoré Sankcie 38](#_Toc67937314)

[XIV. Banková záruka/poistenie záruky 39](#_Toc67937315)

[XV. Ukončenie Zmluvy 40](#_Toc67937316)

[XVI. Záverečné ustanovenia 42](#_Toc67937317)

# Definície

|  |  |
| --- | --- |
| **Cena dopravného výkonu na 1 km v kalendárnom roku** | čiastka vyjadrená v peniazoch (EUR), ktorá zahŕňa všetky skutočné náklady Dopravcu a zisk Dopravcu pripadajúci na 1 km dopravného výkonu podľa Cestovných poriadkov v príslušnom kalendárnom roku pri poskytovaní prepravných služieb podľa tejto Zmluvy. Pokiaľ sa v Zmluve uvádza len „Cena dopravného výkonu na 1 km“ myslí sa tým práve aktuálne Cena dopravného výkonu na 1 km v kalendárnom roku |
| **Cestovný doklad** | znamená “Cestovný doklad“ ako je vymedzený v Tarife Prímestskej dopravy BBSK |
| **Cestovný poriadok** | predstavuje súhrn údajov potrebných pre informovanie o jednotlivých linkách a ich spojoch, najmä zoznam zastávok a časy príchodov jednotlivých spojov na zastávky a odchodov zo zastávky, a prípadne aj ďalšie údaje o konkrétnych podmienkach prepravy., ktorý je v jeho prvej verzii súčasťou, resp. prílohou Súťažných podkladov a prílohou č. 1 tejto zmluvy a ako bude následne (najneskôr počnúc Začiatkom prevádzky) verejne dostupný a priebežne bez potreby dodatku tejto Zmluvy aktualizovaný na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky. |
| **Dopravný správny orgán** | príslušný dopravný správny orgán v súlade s ust. § 40 a nasl. ZCD |
| **IDS** | znamená príslušný Integrovaný dopravný systém, ak je alebo bude pred uzatvorením alebo počas trvania Zmluvy vytvorený a prevádzkovaný v súlade s aplikovateľnými právnymi predpismi, a to na území Objednávateľa, resp. jeho akejkoľvek časti, ako aj na akomkoľvek inom území, ak to bude relevantné pre plnenie tejto Zmluvy |
| **Linka** | súhrn dopravných spojení na trase dopravnej cesty určenej východiskovou a cieľovou Zastávkou a ostatnými Zastávkami, na ktorej sú pravidelne poskytované dopravné služby podľa platnej licencie, podľa schváleného Cestovného poriadku a podľa tejto Zmluvy; zoznam Liniek prevádzkovaných Dopravcom v rozsahu hlavnej trasy a východiskovej a cieľovej Zastávky (čo do miesta) je stanovený v **Prílohe č. 1** tejto Zmluvy, tieto budú spoločne s aktuálnymi ostatnými Zastávkami verejne dostupné a priebežne bez potreby dodatku tejto Zmluvy aktualizované na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky, pričom prvá verzia bude súčasne súčasť, resp. príloha Súťažných podkladov. |
| **Nariadenie č. 1370/2007** | Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 |
| **ObchZ** | zákon č. 513/1991 Zb., Obchodný zákonník, v platnom znení |
| **Plán dopravnej obslužnosti** | Plán dopravnej obslužnosti Banskobystrického samosprávneho kraja v platnom a aktuálnom znení |
|  |  |
| **Prímestská doprava** | autobusová pravidelná prímestská doprava |
| **Skutočný dopravný výkon v príslušnom kalendárnom mesiaci** | dopravný výkon, ktorý bol Dopravca v príslušnom kalendárnom mesiaci povinný plniť na základe tejto Zmluvy, zmenšený o dopravný výkon, ktorý Dopravca:   * + 1. nevykonal z dôvodov na strane Objednávateľa;     2. nevykonal v dôsledku porušenia svojich povinností podľa tejto Zmluvy (napr. vynechal Spoj alebo časť Spoja);     3. nevykonal z dôvodov, že v jeho vykonaní zabránili Dopravcovi mimoriadne nepredvídateľné a neprekonateľné prekážky;     4. vykonal v rozpore s platnou licenciou a/alebo schváleným Cestovným poriadkom |
| **Spoj** | jednotlivé dopravné spojenie v rámci Linky, ktoré je časovo a lokálne určené Cestovným poriadkom a ktoré v súlade s touto Zmluvou zaisťuje Dopravca podľa tejto Zmluvy |
| **Suma úhrad za užívanie autobusových staníc** | je suma v EUR vypočítaná ako súčet všetkých mesačných úhrad Dopravcu podľa bodu 8.6 a 8.7 tejto Zmluvy za využívanie autobusových staníc pre účely plnenia tejto Zmluvy za dodržania podmienok podľa bodu 8.6 a 8.7 tejto Zmluvy. Oprávnenou sumou úhrad za užívanie autobusových stanícje suma zodpovedajúca takej sume, ktorá by zodpovedala Sume úhrad za užívanie autobusových staníc za dodržania ZCD, najmä § 23 ods. 1 ZCD, t.j. zodpovedá cenám na základe rovnakých podmienok pre dopravcov na základe platných uverejnených cenníkov. Pre vylúčenie pochybností sa Zmluvné strany dohodli, že pokiaľ nebude právoplatne preukázané protisúťažné konanie, bude sa za Oprávnenú sumu úhrad za užívanie autobusových staníc považovať suma v zmysle platných, aktuálnych a v súlade so ZCD zverejnených cenníkov jednotlivých autobusových staníc. |
| **Súťažné podklady** | Súťažné podklady ako sú definované v bode 2.5 Zmluvy |
| **Tarifa Prímestskej dopravy** **BBSK** | Znamená „TARIFA PRAVIDELNEJ PRÍMESTSKEJ AUTOBUSOVEJ DOPRAVY BBSK“ ako sadzobník cien za jednotlivé prepravné výkony pri poskytovaní prepravných služieb a podmienky ich použitia, ako aj sadzobník cien a stanovenie ďalších podmienok v súlade s ust. § 17 ZCD vydaný Objednávateľom, ako je vo svojej prvej verzii súčasťou, resp. prílohou Súťažných podkladov a ako bude následne (najneskôr počnúc Začiatkom prevádzky) verejne dostupný a priebežne bez potreby dodatku tejto Zmluvy aktualizovaný na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky |
| **Technické a prevádzkové štandardy (TPS BBSK)** | znamená Technické a prevádzkové štandardy v prímestskej autobusovej doprave v Banskobystrickom samosprávnom kraji (TPS BBSK) ako tvoria Prílohu č. 2 tejto Zmluvy |
| **Technické kilometre** | znamenajú všetky nevyhnutne najazdené kilometre pre účely riadneho plnenia Zmluvy (t.j. zabezpečenia Prevádzky) okrem tarifných kilometrov (kilometrov v zmysle Cestovných poriadkov, t.j. poskytnutého meraného dopravného výkonu),  a teda ide najmä o prejazdové, prístavné, odstavné, garážové, servisné a obdobné kilometre technického charakteru, neslúžiace k preprave cestujúcich v zmysle Zmluvy |
| **Vozidlo** | vozidlo určené Dopravcom na plnenie záväzkov z tejto Zmluvy a uvedené v **Prílohe č. 3** tejto Zmluvy; Vozidlom sa rozumie aj záložné Vozidlo v zmysle tejto Zmluvy, taktiež uvedené v **Prílohe č. 3** (v rámci osobitnej kategórie záložných Vozidiel) |
| **Výnosy pre vyrovnanie ceny dopravného výkonu v kalendárnom mesiaci** | všetky skutočné výnosy vyplývajúce z poskytovania služieb prepravy Dopravcom podľa tejto Zmluvy v príslušnom kalendárnom mesiaci, najmä, nie však výlučne, tržby z cestovného, ktoré Dopravca prijal vo vlastnom mene a na vlastný účet priamo od cestujúcich alebo nepriamo redistribúciou od Objednávateľa, resp. v rámci systémov zúčtovania IDS, kompenzácia zliav cestovného, výnosy z prepravných kontrol a ostatné výnosy, ktoré utŕžil Dopravca. |
| **Vyrovnávacia platba** | Pravidelná mesačná úhrada rozdielu Ceny zrealizovaného dopravného výkonu a Výnosov z vyrovnania dopravného výkonu pri zohľadnení sumy Úhrad za užívanie autobusových staníc. |
| **Začatie prevádzky / Začiatok prevádzky** | má význam v zmysle definície pojmu v bode 4.2 Zmluvy |
| **Zastávka** | predpísaným spôsobom označené a vybavené miesto v rámci Linky určenej k nástupu, výstupu alebo prestupu cestujúcich v jednom alebo viacerých smeroch jazdy, ktoré je súčasne určené súradnicami GPS, ako sú tieto údaje vo svojej prvej verzii súčasťou, resp. prílohou Súťažných podkladov a ako budú následne (najneskôr počnúc Začiatkom prevádzky) verejne dostupné a priebežne bez potreby dodatku tejto Zmluvy aktualizované na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky. |
| **ZCD** | zákon č. 56/2012 Z.z., o cestnej doprave, v platnom znení |
| **Zmluva** | táto Zmluva o poskytovaní prepravných služieb (Zmluva o službách) uzatvorená medzi Objednávateľom a Dopravcom |
| **ZVO** | zákon č. 343/2015 Z.z. o verejnom obstarávaní a o zmene a doplnení niektorých zákonov, v platnom znení |

# Úvodné ustanovenia

* 1. Objednávateľ vyhlasuje, že:
* ako samosprávny kraj zabezpečuje v súlade so ZCD dopravnú obslužnosť vymedzeného územia, súčasťou čoho je uzatvorenie tejto Zmluvy,
* disponuje právnou subjektivitou a spĺňa všetky podmienky a požiadavky v tejto Zmluve stanovené a je oprávnený túto Zmluvu uzatvoriť a riadne plniť záväzky v nej obsiahnuté.
  1. Dopravca vyhlasuje a zodpovedá za to, že:
* je právnickou osobou so všetkými verejnoprávnymi oprávneniami zahŕňajúcimi povolenie na prevádzkovanie Prímestskej autobusovej dopravy minimálne v rozsahu potrebnom podľa tejto Zmluvy,
* spĺňa podmienky osobného postavenia podľa § 32 ZVO,
* je oprávnený uzatvoriť túto Zmluvu a je oprávnený a schopný riadne túto Zmluvu plniť, a to bez toho, aby tým porušil akékoľvek ustanovenie právneho predpisu a/alebo akýkoľvek zmluvný alebo mimozmluvný záväzok, pod čím sa okrem iného (avšak nie výlučne) rozumie aj splnenie povinnosti byť zapísaný v registri partnerov verejného sektora v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „**ZRPVS**“).
  1. Dopravca sa zaväzuje udržiavať vyhlásenia podľa bodu 2.2 pravdivé, úplné a správne po celú dobu trvania tejto Zmluvy, a Objednávateľa bezodkladne informovať o všetkých skutočnostiach, ktoré môžu mať vplyv na pravdivosť, úplnosť alebo správnosť ktoréhokoľvek z vyhlásení. Ak je alebo ak sa stane akékoľvek vyhlásenie v bode 2.2 (pre vylúčenie pochybností, aj akákoľvek skutočnosť v ňom uvedená) nesprávne, neúplné alebo nepravdivé, ide o porušenie zmluvnej povinnosti Dopravcu.
  2. Táto Zmluva je uzatvorená postupom podľa článku 5 ods. 1 Nariadenia č. 1370/2007 v spojení so ZVO, t.j. postupom podľa ZVO, podľa ust. § 269 ods. 2 ObchZ v spojení s ust. § 21 ZCD a článkom 4 ods. 1 a 2 Nariadenia č. 1370/2007, ktoré Nariadenie vymedzuje náležitosti tejto Zmluvy.
  3. Táto Zmluva je uzatvorená medzi Objednávateľom a Dopravcom na základe výsledkov verejného obstarávania na verejnú zákazku s názvom „**Obstaranie externého autobusového dopravcu Banskobystrického kraja pre územie BUDE DOPLNENÉ**“ zverejneného vo Vestníku verejného obstarávania dňa [BUDE DOPLNENÉ] pod evidenčným číslom [BUDE DOPLNENÉ] a v Úradnom vestníku Európskej únie dňa [BUDE DOPLNENÉ] pod evidenčným číslom [BUDE DOPLNENÉ] (ďalej len „**Súťaž**“), v ktorom Objednávateľ predložil ekonomicky najvýhodnejšiu ponuku a bola uverejnená ako súčasť (príloha č. 2) súťažných podkladov v rámci Súťaže (ďalej len „**Súťažné podklady**“).
  4. Zmluvné strany berú na vedomie, že kedykoľvek od vyhlásenia Súťaže, t.j. či už pred uzatvorením Zmluvy alebo po jej uzatvorení môže, resp. mohol vzniknúť IDS, a so vznikom IDS môže, resp. mohol vzniknúť aj príslušný dopravný integrátor pôsobiaci na území Objednávateľa ako subjekt založený a/alebo zriadený Objednávateľom alebo iným subjektom, bez ohľadu na jeho právnu formu (ďalej len „**Organizátor**“). Úlohou Organizátora môže byť alebo bude okrem iného aj zabezpečenie činností súvisiacich najmä s koordináciou a organizáciou dopravnej obslužnosti územia Objednávateľa v zmysle ZCD; vždy však platí, že dopravnú obslužnosť ako takú zabezpečuje v súlade s aplikovateľnými právnymi predpismi Objednávateľ ako na to kompetentný orgán verejnej moci.
  5. Zmluvné strany ďalej berú na vedomie, že v prípade vzniku IDS môže vzniknúť potreba presunu vybraných činností pod Organizátora, resp. zosúladenie týchto alebo akýchkoľvek iných činností s IDS, čo môže obnášať (okrem iného, avšak nie výlučne) tvorbu, udržiavanie a presadzovanie základných dokumentov IDS, ako sú napr. Technické a prevádzkové štandardy (vrátane, nie však výlučne, iných požiadaviek na odbavovacie systémy a pod.), iné ako uvádzané v tejto Zmluve: Cestovné poriadky, Cestovné doklady, Prepravný poriadok, Tarifa, systém Zastávok, Liniek, Spojov, požiadavky na Vozidlá a ich označenie a pod., ako aj potrebu vykonania rozličných vecných a právnych úkonov s cieľom uskutočňovať, jednorazovo, alebo opakovane, integráciu rôznych druhov osobnej dopravy, a následne zabezpečovať potrebné súvisiace činnosti Organizátorom tak, aby dopravná obslužnosť a IDS riadne fungovali. Dopravca sa zaväzuje za podmienok v tejto Zmluve (viď bod 6.7 a nasl. nižšie) vykonávať pokyny k integrácii do IDS alebo iným dohodnutým spôsobom zosúlaďovať svoju činnosť s IDS, ak na to dá v súlade s touto Zmluvou Objednávateľ pokyn, ako aj na ďalšie faktické a právne úkony v zmysle tejto Zmluvy.
  6. V súvislosti s dopravnou integráciou platí, že Zmluvné strany majú záujem na čo najkvalitnejšej a najefektívnejšej verejnej doprave na území Objednávateľa, ako aj mimo tohto územia, k čomu má slúžiť integrácia do IDS. Zmluvné strany preto budú konať a spolupracovať starostlivo tak, aby integrácia do IDS prebehla riadne a aby následne riadne fungovala.

# Predmet a účel Zmluvy

* 1. Predmetom tejto Zmluvy je úprava vzájomných práv a povinností zmluvných strán pri poskytovaní prepravných služieb v Prímestskej doprave s cieľom zabezpečiť dopravnú obslužnosť vymedzenej časti územia Banskobystrického samosprávneho kraja, ktoré územie je vymedzené v **Prílohe č. 1** tejto Zmluvy, zoznamom Liniek a Cestovnými poriadkami - najmä vymedzenie podmienok, na základe ktorých bude Dopravca na základe tejto Zmluvy oprávnený a povinný poskytovať prepravné služby v Prímestskej doprave, výšku dohodnutej odplaty a platobné podmienky, za ktorých mu táto bude Objednávateľom hradená (ďalej aj ako „**Služby**“).
  2. Dopravnou obslužnosťou sa pre účely tejto Zmluvy rozumie zabezpečenie Prímestskej dopravy po všetky dni v týždni predovšetkým do zamestnania, do škôl a školských zariadení, k orgánom verejnej moci, , do zdravotníckych zariadení poskytujúcich základnú zdravotnú starostlivosť, a k uspokojeniu kultúrnych, rekreačných a spoločenských potrieb obyvateľov, vrátane dopravy späť, prispievajúce k trvalo udržateľnému rozvoju územia Banskobystrického samosprávneho kraja; a to všetko v súlade s Plánom dopravnej obslužnosti. K zabezpečovaniu dopravnej obslužnosti dochádza realizáciou tejto Zmluvy.
  3. Zmluvné strany sa zaväzujú riadne a včas plniť všetky záväzky vyplývajúce z tejto Zmluvy (vrátane jej príloh), ako aj zo všetkých aplikovateľných predpisov upravujúcich činnosť podľa tejto Zmluvy alebo sa jej akokoľvek dotýkajúcich a pri ich plnení si poskytovať všetku rozumne očakávateľnú a po druhej strane spravodlivo požadovateľnú súčinnosť.

# Pravidlá prevádzky Prímestskej dopravy

* 1. Rozsah dopravnej obslužnosti (rozsah Služieb), ku ktorej sa Dopravca zaväzuje touto Zmluvou, je vymedzený v **Prílohe č. 1** tejto Zmluvy zoznamom Liniek a ďalšími údajmi tam uvedenými; ako aj Cestovnými poriadkami ako sú tieto vo svojej prvej verzii súčasťou, resp. prílohou Súťažných podkladov a ako budú následne (najneskôr počnúc Začiatkom prevádzky) verejne dostupné a priebežne a v súlade s pravidlami tejto Zmluvy bez potreby dodatku tejto Zmluvy aktualizované na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky. Kvalitatívna stránka Služieb a ďalšie náležitostí sú vymedzené Zmluvou, vrátane príloh, na ktoré odkazuje. Technické kilometre sú k tiaži Dopravcu a náklady na tieto kilometre sú už zohľadnené v cene podľa bodu 5.3. Zmluvy. Pokiaľ však v dôsledku zásadných zmien Cestovných poriadkov dôjde k objektívnej a nevyhnutnej zmene Technických kilometrov, aspoň o 10% nadol alebo nahor oproti stavu zodpovedajúcemu informácii obsiahnutej v Ponuke (v prípade prvej zmeny), resp. oproti predchádzajúcemu stavu (v prípade ďalších zmien), všetko za predpokladu, že Dopravca v Ponuke, ako aj zakaždým po zmene Cestovných poriadkov postupoval s maximálnou odbornou starostlivosťou a optimalizoval Technické kilometre na nevyhnutné minimum, na čo je Dopravca povinný, má zmluvná strana, ktorej sa zmena dotkne (t.j. v prípade zvýšenia Prejazdových kilometrov Dopravca a v prípade ich zníženia Objednávateľ), právo na náhradu. Náhrada podľa predchádzajúcej vety bude zohľadňovať zmenené náklady na pohonné hmoty, osobné náklady vodičov a ostatné variabilné náklady (položky 1, 2 a 5 Prílohy č. 6) a k stanoveniu dôjde dohodou Zmluvných strán. O zmene Technických kilometrov je Dopravca povinný informovať Objednávateľa najneskôr do 14 dní od oznámenia zmeny Cestovných poriadkov a súčasne predložiť Objednávateľovi kalkuláciu cenového dopadu v zmysle vyššie uvedeného, zmeny Technických kilometrov je Objednávateľ každopádne oprávnený kedykoľvek kontrolovať a Dopravca je povinný na požiadanie predložiť Objednávateľovi bezodkladne všetky relevantné údaje a podklady. Pokiaľ Dopravca poruší povinnosť s maximálnou odbornou starostlivosťou optimalizovať Technické kilometre na nevyhnutné minimum alebo ich zmenu neoznámi Objednávateľovi v súlade s predchádzajúcou vetou, nemôže byť uvedená skutočnosť na ujmu Objednávateľa. Objednávateľ je v prípade neoznámenia alebo podozrenia z porušenia povinnosti Dopravcu oprávnený nechať si vypracovať odborné stanovisko nezávislou osobou s dostatočnými odbornými znalosťami za účelom stanovenia počtu nevyhnutných Technických kilometrov (a ich zmeny oproti Ponuke, resp. predchádzajúcemu stavu) a v prípade rozdielu v Technických kilometroch Dopravcu oproti Ponuke, resp. predchádzajúcemu stavu (aspoň o 10%) žiadať náhradu rozdielu vo výške v súlade s týmto bodom 4.1, a to aj spätne. Náhrada bude vždy vyplácaná ako samostatná položka na základe osobitnej faktúry raz mesačne so splatnosťou 15 dní, a to vo výške na základe dohody Zmluvných strán.
  2. Dopravca sa zaväzuje začať poskytovať Služby na základe tejto Zmluvy a dopravnú obslužnosť zabezpečovať dňom presne vymedzeným vo výzve Objednávateľa k príprave na začatie prevádzky a na začatie poskytovania Služieb, tento deň musí byť Objednávateľom v predmetnej výzve určený minimálne 360 kalendárnych dní od odoslania výzvy (moment začatia poskytovania Služieb ďalej len „**Začiatok prevádzky**“ alebo „**Začatie prevádzky**“). Predmetnú výzvu odošle Objednávateľ Dopravcovi na email uvedený v záhlaví tejto Zmluvy a s ohľadom na potrebu dodržania presného dňa Začiatku prevádzky a zachovania času Dopravcu na prípravu v rozsahu minimálne 360 kalendárnych dní bude tento email považovaný za doručený v deň jeho odoslania Objednávateľom (bez ohľadu na čas odoslania a na to, či ide o pracovný deň). Doba trvania poskytovania Služieb je 10 rokov od Začiatku prevádzky. Pre zachovanie právnej a ekonomickej istoty Dopravcu sa Zmluvné strany dohodli, že výzvu podľa tohto bodu 4.2 je Objednávateľ povinný odoslať najneskôr do 3 mesiacov odo dňa účinnosti Zmluvy. Predpokladaný Začiatok prevádzky je predpokladaný na 01. 01. 2024.
  3. Dopravca sa zaväzuje zabezpečiť dopravnú obslužnosť v súlade s Cestovným poriadkom platným pre Linku a dané Spoje. Cestovný poriadok Dopravca predkladá Dopravnému správnemu orgánu na schválenie pre každú Linku, na ktorú mu bola udelená licencia. Pre tieto účely a pre účely ust. § 15 ods. 3 ZCD platí, že Objednávateľ schválil všetky Cestovné poriadky, ktoré sú dostupné na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky. Každá zmena Cestovného poriadku musí byť vykonaná formou vydania a schválenia nového Cestovného poriadku, vždy za predchádzajúceho písomného súhlasu (schválenia) v listinnej podobe Objednávateľa podľa tejto Zmluvy alebo na základe postupov podľa tejto Zmluvy; ďalšie náležitosti a povinnosti v zmysle ZCD tým nie sú dotknuté. Objednávateľ je za podmienok podľa ust. § 15 ods. 4 ZCD oprávnený nariadiť mimoriadnu zmenu Cestovného poriadku.
  4. Dopravca sa po uzatvorení tejto Zmluvy zaväzuje:

1. najneskôr v lehote štyroch mesiacov pred Začatím prevádzky podľa tejto Zmluvy podať na príslušnom Dopravnom správnom orgáne žiadosť o udelenie licencie na Linky uvedené v **Prílohe č. 1** tejto Zmluvy, pokiaľ týmito licenciami už nedisponuje alebo o ktorých udelenie už nepožiadal;
2. najneskôr do 45 kalendárnych dní pred Začiatkom prevádzky predložiť príslušnému Dopravnému správnemu orgánu na schválenie Cestovné poriadky, ktoré budú v súlade s vymedzením príslušných Liniek v **Prílohe č. 1** tejto Zmluvy a v súlade s vymedzením jednotlivých Spojov (uvedených v Cestovných poriadkoch) v rámci Liniek; a
3. najneskôr do dvoch mesiacov pred Začiatkom prevádzky predložiť Objednávateľovi rozhodnutia príslušného Dopravného správneho orgánu o udelení licencií na Linky uvedené v **Prílohe č. 1** tejto Zmluvy a tieto licencie držať v platnosti po celý čas poskytovania Služieb.
   1. Dopravca berie na vedomie, že Cestovný poriadok môže byť v priebehu doby účinnosti tejto Zmluvy na základe iniciatívy Objednávateľa, a následne rozhodnutia Objednávateľa menený. Dopravca sa zaväzuje takéto rozhodnutie Objednávateľa rešpektovať, a bezprostredne, najneskôr do 10 pracovných dní od prijatia požiadavky Objednávateľa na úpravu Cestovného poriadku, podať na Dopravný správny orgán žiadosť o schválenie Cestovného poriadku k požadovanému dátumu. Požiadavka Objednávateľa môže byť odoslaná emailom. Dopravca sa zaväzuje upozorniť Objednávateľa na prípadné negatívne dopady na cestujúcu verejnosť, ktoré by mohli z Objednávateľom požadovanej zmeny cestovného poriadku vyplývať, tieto Objednávateľ posúdi, avšak nie je nimi viazaný. Objednávateľom požadované a schválené zmeny Cestovného poriadku sa Dopravca zaväzuje realizovať. Zmluvné strany berú na vedomie, že môže dôjsť k zmene legislatívy, v dôsledku ktorej budú cestovné poriadky (t.j. vrátane Cestovného poriadku) navrhovať, vytvárať a/alebo schvaľovať iné zákonom stanovené subjekty (napr. príslušný orgán verejnej moci, ktorým môže byť aj príslušný orgán Objednávateľa). V takom prípade sa uvedenú skutočnosť Zmluvné strany zaväzujú rešpektovať bez potreby osobitnej zmeny Zmluvy, ktorú ale pre tieto účely môžu Zmluvné strany dodatkom učiniť. Zmenou Cestovného poriadku nie sú dotknuté ostatné ustanovenia Zmluvy pre prípad, že dôjde k zmene rozsahu kilometrického výkonu a/alebo k skutočnostiam vyžadujúcim zmenu Zmluvy.
   2. Dopravca nie je oprávnený sám, bez predchádzajúceho výslovného pokynu alebo výslovného súhlasu Objednávateľa, meniť obsah Cestovného poriadku. V prípade porušenia zákazu podľa tohto bodu je Dopravca povinný zaplatiť Objednávateľovi zmluvnú pokutu vo výške 10.000,- EUR, a to za každé jednotlivé porušenie.
   3. V prípade, ak si Objednávateľom požadovaná zmena Cestovného poriadku vyžaduje zmenu licencie alebo vydanie novej licencie, Objednávateľ túto skutočnosť Dopravcovi bezodkladne oznámi. Dopravca sa zaväzuje bezprostredne, najneskôr do 10 pracovných dní od okamihu, keď mu bola táto skutočnosť oznámená, požiadať Dopravný správny orgán o zmenu licencie pre príslušnú Linku, prípadne o vydanie novej licencie. V prípade nesplnenia povinnosti Dopravcu podľa predchádzajúcej vety zašle Objednávateľ Dopravcovi výzvu na splnenie povinnosti so stanovením náhradného termínu v dĺžke najmenej 5 pracovných dní. Ak nesplní Dopravca svoju povinnosť, a to ani v náhradnom termíne podľa predchádzajúcej vety, je povinný zaplatiť Objednávateľovi zmluvnú pokutu vo výške 2.000, - EUR za každé jednotlivé porušenie, a to aj opakovane v prípade nutnosti realizácie opakovaných výziev Objednávateľa.
   4. V prípade, ak Dopravca po dobu trvania poskytovania Služieb podľa Zmluvy pozastaví čo i len čiastočne prevádzkovanie dopravy poskytovanej na základe tejto Zmluvy po dobu dlhšiu ako 24 hodín, pokiaľ nejde o dôvody vyššej moci v zmysle ust. § 374 ObchZ, je povinný uhradiť Objednávateľovi zmluvnú pokutu vo výške 20.000,- EUR za deň. Pre vylúčenie pochybností: na dôvod vyššej moci je možné sa odvolať len v rozsahu a po dobu trvania dôvodu vyššej moci.
   5. V prípade, ak Dopravca nezačne poskytovať Služby v deň Začatia prevádzky, spôsobom, že nevykoná v prvý deň Začatia prevádzky viac ako 5% plánovaných Spojov v zmysle schválených Cestovných poriadkov, pokiaľ nejde o dôvody vyššej moci v zmysle ust. § 374 ObchZ, zaväzuje sa uhradiť Objednávateľovi na prvú písomnú výzvu zmluvnú pokutu vo výške 2% zo súčinu Ceny dopravného výkonu na 1 km pre rok 2021 uvedenej v bode 5.3 tejto Zmluvy a predpokladaného rozsahu dopravného výkonu v km za celé trvanie tejto Zmluvy (10 rokov) uvedeného v bode 5.1 tejto Zmluvy, a ďalej vo výške 20.000,- EUR za každý aj začatý deň omeškania bez ohľadu na rozsah, v ktorom Dopravca neuskutočnil plánované Spoje v zmysle schválených Cestovných poriadkov, plus 4.000,- EUR za každé aj začaté jedno % nevykonaných plánovaných Spojov v zmysle schválených Cestovných poriadkov za každý aj začatý deň takéhoto neuskutočnenia. Pokiaľ dôjde k Začatiu prevádzky, avšak Dopravca nebude k uvedenému dňu spĺňať ktorúkoľvek povinnosť v zmysle tejto Zmluvy, ktorá nie je sankcionovaná inou zmluvnou pokutou, pokiaľ nejde o dôvody vyššej moci v zmysle ust. § 374 ObchZ, zaväzuje sa uhradiť zmluvnú pokutu vo výške 1.000,- EUR za každú nedodržanú povinnosť podľa tejto Zmluvy a za každý deň trvania porušenia tejto povinnosti (t.j. opakovane a kumulovane) na prvú písomnú výzvu Objednávateľa. Pre vylúčenie pochybností: na dôvody vyššej moci podľa tohto bodu 4.9 je možné sa odvolať len v rozsahu a po dobu trvania dôvodu vyššej moci a v tomto prípade sa musia vzťahovať výlučne ku dňu, kedy malo dôjsť k Začatiu prevádzky.

# Dopravný výkon a Cena dopravného výkonu na 1 km

* 1. Dopravca bude dopravnú obslužnosť podľa tejto Zmluvy prevádzkovať v predpokladanom rozsahu dopravného výkonu [BUDE DOPLNENÉ] **km** podľa Cestovných poriadkov na Linkách **v kalendárnom roku** trvania tejto Zmluvy. Predpokladaný rozsah poskytovania prepravných služieb za celé obdobie účinnosti Zmluvy, teda za 10 kalendárnych rokov (od [BUDE DOPLNENÉ]do [BUDE DOPLNENÉ]), činí [BUDE DOPLNENÉ] **km** podľa Cestovných poriadkov. Zmluvné strany berú na vedomie, že vyššie uvedené rozsahy dopravného výkonu v km sú predpokladané z dôvodov, že rozsah dopravného výkonu, resp. rozsah Služieb môže byť počas trvania Zmluvy menený: (**i**) v súlade s pravidlami výslovne dojednanými v tejto Zmluve, resp. z dôvodov predpokladaných touto Zmluvou, a/alebo (**ii**) v súlade so ZVO (najmä v súlade s pravidlami v ust. § 18 ZVO).
  2. V prípade poskytovania Služieb počas ktoréhokoľvek jedného kalendárneho roka po dobu kratšiu ako jeden celý kalendárny rok (t.j. menej ako 365, resp. 366 kalendárnych dní), je rozsah dopravného výkonu pre toto obdobie znížený pomerne podľa počtu dní, v ktorých táto Zmluva v kalendárnom roku trvala, s prihliadnutím na počet sviatkov a počet pracovných dní. Rozsah ostatných výkonov ( napr. Technické kilometre a pod.) nie je Objednávateľom hradený, nakoľko si ho určuje Dopravca a je súčasťou dohodnutej Ceny dopravného výkonu na 1 km v kalendárnom roku; to neplatí, ak Zmluva výslovne stanovuje inak.
  3. **Cena dopravného výkonu na 1 km v kalendárnom roku** [2021]**ako východisková cena pre plnenie Zmluvy činí [DOPLNÍ UCHÁDZAČ] EUR bez DPH, resp. [DOPLNÍ UCHÁDZAČ] s DPH**. Výpočet Ceny dopravného výkonu na 1 km v kalendárnom roku [2021], ktorý obsahuje tiež výpočet nákladov za dopravný výkon v kalendárnom roku [2021] a za celé obdobie plnenia Zmluvy, je neoddeliteľnou súčasťou tejto Zmluvy ako **Príloha č. 6**.
  4. Pre vylúčenie akýchkoľvek pochybností, pokiaľ Zmluva výslovne nestanovuje inak, najmä čo sa týka úpravy výpočtu ceny, je cena podľa tohto článku V. cena úplná a konečná za všetko plnenie poskytované Dopravcom na základe tejto Zmluvy a sú v nej zahrnuté všetky priame, nepriame, ako aj akékoľvek iné náklady Dopravcu, potrebné pre riadne a včasné plnenie všetkých svojich povinností na základe tejto Zmluvy, teda Dopravca voči Objednávateľovi nemá nárok na žiadne iné plnenie.
  5. Zmluvou nie sú poskytované žiadne výlučné ani výhradné práva podľa článku 4 ods. 1 písm. b) odrážka ii) Nariadenia č. 1370/2007.

# Zmena rozsahu plnenia, vyhradená zmena záväzku a ďalšie zmeny a dojednania

* 1. Objednávateľ si v súlade s § 18 ods. 1 písm. a) ZVO vyhradzuje právo na jednostrannú zmenu Zmluvy v priebehu plnenia Zmluvy aj bez udania dôvodu, a to v podobe zmeny rozsahu plnenia (dopravného výkonu vyjadreného v km) a Dopravca je povinný túto zmenu akceptovať. Dopravca pritom berie na vedomie, že zmena rozsahu poskytovaných Služieb podľa tohto bodu môže znamenať **zvýšenie, ako aj zníženie** počtu km dopravného výkonu, ako aj súvisiacu potrebu zmeny počtu Vozidiel (ktorá môže nastať aj v prípade zmeny Cestovných poriadkov bez ohľadu na množstvo km dopravného výkonu), s tým, že v závislosti od povahy zmeny (najmä množstevný rozsah a časové trvanie) dôjde k zmene Ceny dopravného výkonu na 1km, všetko v súlade s pravidlami upravenými v **Prílohe č. 8** tejto Zmluvy, ktorá upravuje aj množstevný rozsah zmien, aj časové trvanie zmien, a ich dopad na Cenu dopravného výkonu na 1km.
  2. K zmene záväzku zo strany Objednávateľa podľa bodov 6.1 Zmluvy môže dôjsť napríklad, nie však výlučne, z nasledujúcich dôvodov:

1. v súvislosti so zmenou prepravných potrieb na území, ktorého sa týka táto Zmluva v zmysle **Prílohy č. 1** (napr. vznik či zánik školského zariadenia, zdravotníckeho zariadenia, úprava prevádzok zamestnávateľov, vznik alebo zánik pracovných príležitostí, oprávnená požiadavka na zmenu cestovného poriadku zo strany obcí, zmena dopravného riešenia na území susedného samosprávneho kraja alebo susedného štátu, uzavretie zmluvy o úhrade kompenzácie na zabezpečenie dopravnej obslužnosti Prímestskou dopravou na území iného kraja alebo iného štátu s iným objednávateľom dopravy a pod.);
2. na základe aktuálnych prepravných požiadaviek Objednávateľa;
3. z dôvodu dopravných obmedzení, uzávierok a obchádzok;
4. zánik niektorých dopravných spojení;
5. zmeny Technických a prevádzkových štandardov (TPS BBSK), ktoré sú uvedené v **Prílohe č. 2**;
6. dôvody vyššej moci;
7. iné dôvody, ktoré vyvolali potrebu zmeny.

Pre platnosť takejto zmeny nie je uvedenie dôvodu Dopravcovi nevyhnutné, postačuje oznámenie, že sa zmena koná bez uvedenia dôvodu.

* 1. Dopravca berie na vedomie, že zmeny podľa bodov 6.1 Zmluvy sa môžu prejaviť okrem iného, teda nie výlučne, aj nasledujúcim spôsobom:

1. zmenou dopravnej trasy (predĺženie / skrátenie trasy); Objednávateľ upozorňuje, že v rámci spolupráce so susednými (resp. inými) krajmi či územnými samosprávnymi celkami môže dôjsť k predĺženiu Liniek na územie týchto subjektov, resp. na iné obsluhované územia Objednávateľa alebo k zavedeniu nových Liniek, vrátane Liniek, ktoré môžu plniť potreby mestskej či obecnej dopravy;
2. pridaním / odobratím Spojov v rámci Linky;
3. zmenou číslovania Linky;
4. zvýšením / znížením počtu Vozidiel;
5. zvýšením / znížením dopravných výkonov pri vypravení rovnakého počtu Vozidiel;
6. zabezpečením Prímestskej dopravy na inej Linke po dobu uzávierky alebo obchádzky.
   1. Vyhradené zmeny záväzku podľa jednotlivých bodov článku VI. Zmluvy nemenia celkovú povahu predmetu plnenia Zmluvy, pretože ide o zmenu rozsahu plnenia (poskytovanie prepravných služieb) za súčasnej úpravy Ceny za 1 km dopravného výkonu podľa dojednaných, objektívnych a transparentných podmienok, s ktorými je Dopravca vopred oboznámený, ktoré berie na vedomie a s ktorých aplikáciou súhlasí.
   2. Bez ohľadu na ostatné dojednania tejto Zmluvy, Dopravca je povinný v medziach prevádzkových možností splniť pokyny Objednávateľa na jednorazové alebo nepravidelné zmeny v trasách podľa udelenej licencie (napr. z dôvodu havárií, krátkodobých výluk či obchádzok) a počtoch Spojov (t.j. bezprostredne potrebným posilnením alebo oslabením frekvencie dopravy). Ak je to možné, oznámi Objednávateľ potrebu posilnenia alebo oslabenia dopravy Dopravcovi minimálne 3 dni vopred, inak bezprostredne po tom, čo sa o takej skutočnosti dozvie. Pokiaľ ide o zvýšený alebo znížený nájazd z dôvodov výluk, obchádzok alebo z obdobných objektívnych alebo prevádzkových príčin, aplikuje sa jednotková cena na 1 km dopravného výkonu v zmysle Zmluvy a táto skutočnosť (zmena nájazdu) bude premietnutá v Skutočnom dopravnom výkone za príslušný mesiac.
   3. Objednávateľ je v prípadoch jednorazových alebo dočasných krátkodobých potrieb na posilnenie dopravnej obslužnosti *ad hoc* (napr. festival, koncert, športový zápas a/alebo iné kultúrne, spoločenské, športové alebo iné obdobné podujatie) oprávnený samostatnou objednávkou od Dopravcu objednať predmetné služby, ktoré budú považované za idúce nad rámec tejto Zmluvy a riešené v súlade s ust. § 18 ZVO alebo samostatnou objednávkou alebo dohodou, v súlade s pravidlami ZVO. Cena dopravného výkonu na 1 km bude v takýchto prípadoch individuálne dojednaná za zachovania pravidiel ZVO. V týchto prípadoch nemusia *ad hoc* využité Vozidlá spĺňať Technické a prevádzkové štandardy (TPS BBSK); tieto Vozidlá však musia byť za každých okolností schopné riadnej a bezpečnej prevádzky vrátane plnenia štandardu odbavenia cestujúcich uvedených v TPS (ak si to charakter podujatia vyžaduje) a spĺňať príslušné prevádzkové technické normy.
   4. Dopravca berie na vedomie a súhlasí s tým, že dôvodom alebo podkladom pre akékoľvek zmeny Zmluvy, zmenu dopravného výkonu, výluky a akékoľvek iné obdobné zmeny, ktoré priamo vyplývajú z tejto Zmluvy, nemusí byť len rozhodnutie Objednávateľa, ale môže ísť aj o rozhodnutie Organizátora alebo akéhokoľvek iného na to kompetentného orgánu verejnej moci, ak sú činené na základe alebo v súlade s akýmkoľvek v danom čase aplikovateľným právnym predpisom (vrátane podzákonných noriem). Rovnako tak sa Dopravca zaväzuje, ak mu dá na to Objednávateľ pokyn, začleniť sa do IDS a/alebo vykonať všetky nevyhnutné zmeny vo svojej akejkoľvek činnosti podľa tejto Zmluvy, ako aj všetky ďalšie potrebné činnosti, vrátane faktických úkonov a právnych úkonov tak, aby spĺňal všetky podmienky integrácie do IDS, resp. pravidlá tohto IDS, vrátane podmienok výkonu všetkých činností podľa tejto Zmluvy. V pokyne Objednávateľ uvedie:
   5. Či má ísť o úplné a neobmedzené začlenenie do IDS vrátane dodržiavania všetkých pravidiel predmetného IDS a/alebo mieru začlenenia do IDS a rozsah pravidiel IDS, ktoré bude Dopravca povinný dodržiavať (ak budú v rozpore s pravidlami v prílohách tejto Zmluvy upravujúcimi obdobnú činnosť, prednosť majú pravidlá IDS, pokiaľ Objednávateľ nestanoví pre jednotlivé prípady inak) a v prípade potreby alebo ak to jednoznačne nevyplýva z pravidiel IDS, ktoré má Dopravca dodržiavať, tak aj konkrétne zmeny a činností, ktoré má Dopravca vykonať;
   6. Dátum, od ktorého je Dopravca povinný začleniť sa do IDS a/alebo dodržiavať pravidlá a/alebo vykonať činnosti a zmeny (viď predchádzajúce písm. a.).

Záväzky Dopravcu podľa tohto bodu 6.7 sa považujú za vyhradenú zmenu Zmluvy podľa ust. § 18 ods. 1 písm. a) ZVO, pričom na otázky v tomto bode 6.7 neupravené, najmä, nie však výlučne, čo sa týka lehôt (vrátane lehoty podľa písm. b. vyššie), ako aj riešenia nákladov, ak Dopravcovi v súvislosti s pokynom podľa bodu 6.7 (najmä písm. a. vyššie), sa primerane aplikuje článok XI. tejto Zmluvy, s tým rozdielom, že za každých okolností platí nasledujúce:

* + 1. Ide o vyhradenú jednostrannú zmenu Zmluvy, ktorú je Dopravca povinný rešpektovať, nie je potrebná dohoda Zmluvných strán (Dopravca však je povinný vykonať vyjadrenie, upozornenia, odporúčania a ďalšie úkony podľa bodu 11.3);
    2. Príslušné dokumenty IDS nebudú tvoriť prílohu tejto Zmluvy (čím nie sú dotknuté ostatné ustanovenia Zmluvy o zmene jej príloh, ak budú osobitne uplatnené) a dokumenty IDS sa budú spravovať pravidlami IDS a budú pre Dopravcu záväzné v rozsahu v zmysle písm. a. vyššie.
  1. Zmluvné strany sa výslovne dohodli, bez toho, aby tým bol akokoľvek obmedzený rozsah povinností Dopravcu podľa bodu 6.7 vyššie, že faktické a právne úkony Dopravcu v zmysle bodu 6.7 vyššie môžu zahŕňať, popri v bode 6.7 uvedenom, najmä, nie však výlučne:
     1. Zapojenie sa Dopravcu do tvorby, rozvoja a prevádzky IDS, a to aj bez osobitnej zmluvy medzi Dopravcom a Organizátorom ;
     2. Spoluprácu pri prevádzkovej integrácii, tarifnej integrácii, administratívnej , dátovej integrácii, ako aj iných potrebných formách integrácie, a to nielen s Objednávateľom, ale aj s Organizátorom , a to aj bez osobitnej zmluvy medzi Dopravcom a Organizátorom ;
     3. Spoluprácu s clearingovým centrom a dispečingom IDS, ak sú alebo budú zriadené, resp. s inými obdobnými zložkami a ďalšími zložkami IDS alebo subjektmi, ktoré bude Organizátorom na riadne a úplné zabezpečenie IDS využívať, v rozsahu potrebnom na úplné, riadne a kvalitné zabezpečenie všetkých činností a funkcionalít IDS, na zabezpečenie ktorých je súčinnosť, resp. vykonanie potrebných činností Dopravcu potrebná (vrátane, avšak nie výlučne, integrácia na príslušné systémy, čo môže obnášať aj nové hardwarové a softwarové požiadavky, zdieľanie dát, rešpektovanie pokynov dispečingu a pod.);
     4. Uzatvorenie písomnej zmluvy o spolupráci pri prevádzke IDS s Objednávateľom a Organizátorom; a to v lehote stanovenej v písomnej výzve Objednávateľa, nie kratšej ako 1 mesiac;
     5. Poskytovanie všetkej potrebnej súčinnosti pri prevádzke a rozvoji IDS, a to aj Objednávateľovi, ako aj Organizátorovi (pod súčinnosťou sa rozumie okrem iného poskytovanie údajov o počtoch a štruktúre cestujúcich na jednotlivých Spojoch a Linkách a o výbere cestovného, v požadovanom formáte a za definované obdobie, ktorými Dopravca disponuje, vždy na vyžiadanie).
  2. V súvislosti s integráciou Dopravca berie na vedomie a výslovne súhlasí s tým, že je Objednávateľ oprávnený písomne splnomocniť Organizátora IDS výkonom vybraných práv, povinností a činností, ktoré pre Objednávateľa vyplývajú z tejto Zmluvy (vrátane uplatňovania a vymáhania nárokov Objednávateľa na zmluvné pokuty). Objednávateľ písomne oznámi Dopravcovi rozsah plnomocenstva udeleného Organizátorovi IDS konať v mene a na účet Objednávateľa a Dopravca sa zaväzuje takéto oznámenie akceptovať a ďalej konať v rozsahu plnomocenstva priamo s Organizátorom IDS. Objednávateľ si vyhradzuje právo v splnomocnení určiť, o ktorých úkonoch alebo činnostiach vykonaných Organizátorom IDS má byť po ich vykonaní vyrozumený, alebo ktoré úkony alebo činnosti Organizátora IDS podliehajú pred ich vykonaním predchádzajúcemu súhlasu Objednávateľa. Písomné plnomocenstvo Objednávateľa pre Organizátora IDS môže mať podobu samostatného plnomocenstva alebo osobitnej zmluvy, ktorej súčasťou bude udelenie plnomocenstva. Týmto bodom 6.9 nie sú dotknuté ostatné práva a povinnosti Zmluvných strán podľa tejto Zmluvy.

# Podmienky poskytovania Prímestskej dopravy

* 1. Dopravca sa zaväzuje mať na účely plnenia tejto Zmluvy od momentu začatia poskytovania Služieb k dispozícii Vozidlá a záložné Vozidlá; všetko v počte podľa uváženia a na vlastné riziko Dopravcu tak, aby bol Dopravca za každých okolností schopný zabezpečiť riadne a včasné plnenie tejto Zmluvy. Počet Vozidiel a záložných Vozidiel Dopravca uviedol v ponuke do Súťaže, pričom počet Vozidiel a záložných Vozidiel môže byť menený v súlade s pravidlami tejto Zmluvy. Špecifikácia Vozidiel aj záložných Vozidiel Dopravcu je obsiahnutá v **Prílohe č. 3** tejto Zmluvy. Dopravca sa zaväzuje mať na účely plnenia tejto Zmluvy po celý čas jej trvania k dispozícii dostatočný personál, t.j. najmä kvalifikovaných vodičov, na zabezpečenie poskytovania Služieb. Zmluvné strany sa dohodli, že v prípade zmien Vozidiel a/alebo záložných Vozidiel Dopravcu uvedených v Prílohe č. 3 Zmluvy (vrátane, nie však výlučne, pridania alebo odobratia Vozidiel) počas trvania Zmluvy nie je potrebné uzatvorenie osobitného dodatku k tejto Zmluve a k zmene Prílohy č. 3 dochádza udelením písomného súhlasu zo strany Objednávateľa, ktorý súhlas si je Dopravca povinný vopred vyžiadať. Objednávateľ je oprávnený odoprieť súhlas najmä v prípade, ak by novo doplnené Vozidlo a/alebo záložné Vozidlo nespĺňalo požiadavky v zmysle tejto Zmluvy. Zmluvné strany ďalej berú na vedomie a súhlasia s tým, že Príloha č. 3 v čase uzatvorenia tejto Zmluvy nie je a nemusí byť kompletná, pričom obsahuje len tie Vozidlá, ktorými Dopravca disponoval v čase predloženia ponuky do Súťaže a uviedol ich vo vyplnenej Prílohe č. 3 Zmluvy, a ďalej tie, ktorými disponuje v čase uzatvorenia Zmluvy a mieni ich použiť na plnenie Zmluvy. Príloha č. 3 však musí byť za každých okolností kompletná a zaslaná Objednávateľovi na schválenie najneskôr 15 dní pred Začatím prevádzky. Všetky Vozidlá aj záložné Vozidlá musia spĺňať požiadavky podľa tejto Zmluvy. Pre vylúčenie pochybností, aktualizovaná Príloha č. 3 v zmysle mechanizmov v tomto bode 7.1 vyššie bude počas trvania Zmluvy vždy obsahovať aktuálne Vozidlá aj záložné Vozidlá.
  2. Dopravca je povinný zabezpečiť, aby vizuál Vozidiel zodpovedal špecifikácii bodu 1.1.4. Technických a prevádzkových štandardov (TPS BBSK). Náklady spojené s úpravou vizuálu Vozidiel v súlade so špecifikáciou v bode 1.1.4. Technických a prevádzkových štandardov hradí Dopravca.
  3. Dopravca je povinný prevádzkovať Prímestskú dopravu podľa tejto Zmluvy Vozidlami spĺňajúcimi Technické a prevádzkové štandardy (TPS BBSK) podľa **Prílohy č. 2** Zmluvy. Za porušenie tejto povinnosti je Dopravca povinný zaplatiť Objednávateľovi zmluvnú pokutu vo výške 500,- EUR, a to za každý deň trvania porušenia a porušenie jednotlivej povinnosti plynúcej z Prílohy č. 2 a za každé jednotlivé Vozidlo (t.j. napr. ak každé z 50 Vozidiel nespĺňa po dve povinnosti, tak sa pokuta 500,- EUR násobí x 100 za každý deň takéhoto porušenia).
  4. Dopravca je povinný bezodkladne informovať Objednávateľa o zmenách vo Vozidlách určených pre plnenie podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa tejto Zmluvy. Za prevádzkovanie Vozidla, o ktorom nebol Objednávateľ informovaný v súlade s týmto bodom, je Dopravca povinný zaplatiť objednávateľovi zmluvnú pokutu vo výške 1.000, - EUR za každý prípad porušenia tejto povinnosti a každý deň, v ktorom je Dopravca v omeškaní s plnením tejto povinnosti.
  5. Dopravca je povinný zabezpečiť, aby jeho personál vo vzťahu k cestujúcim dodržiaval pravidlá slušného a ústretového správania, dorozumel sa slovenským a/alebo českým jazykom a bol schopný poskytovať v slovenskom a/alebo českom jazyku základné informácie o cestovných poriadkoch, tarifných a zmluvných prepravných podmienkach Dopravcu na danej Linke. Na požiadanie cestujúcich je personál Dopravcu povinný asistovať s nástupom, výstupom a pohybom osôb prepravujúcich detský kočík či osôb s obmedzenou schopnosťou pohybu alebo orientácie vo Vozidle, najmä obslúžiť cestujúcich s invalidným vozíkom plošinou pre nástup, resp. výstup, ak takúto asistenciu umožňujú miestne pomery príslušnej Zastávky.
  6. Dopravca je povinný uverejniť na svojich webových stránkach všetky informačné materiály na prevádzku Prímestskej dopravy, ďalej Tarifu Prímestskej dopravy BBSK a Prepravný poriadok pravidelnej prímestskej dopravy BBSK, ktoré sa budú uplatňovať voči cestujúcim na Linkách a Spojoch, t.j. budú konštituovať práva a povinnosti medzi Dopravcom a cestujúcim (t.j. zmluvu o preprave), a od ktorých sa Dopravca nesmie odchýliť. Tarifa BBSK platná od [BUDE DOPLNENÉ] je verejne dostupná a priebežne bez potreby dodatku k tejto Zmluve aktualizovaná na webe, ktorý Objednávateľ pre tieto účely oznámi Dopravcovi emailom najneskôr 5 pracovných dní pred Začiatkom prevádzky, pričom prvá verzia je súčasťou, resp. prílohou Súťažných podkladov. Prepravný poriadok prímestskej autobusovej dopravy BBSK sú verejne dostupné a priebežne bez potreby dodatku k tejto Zmluve aktualizované na webe, ktorý Objednávateľ pre tieto účely oznámi Dopravcovi emailom najneskôr 5 pracovných dní pred Začiatkom prevádzky, pričom prvá verzia je súčasťou, resp. prílohou Súťažných podkladov. Objednávateľ je oprávnený meniť v súlade s aplikovateľnými právnymi predpismi Tarifu Prímestskej dopravy BBSK a Prepravný poriadok prímestskej autobusovej dopravy BBSK, takúto zmenu sa Objednávateľ zaväzuje Dopravcovi oznámiť aspoň 30 dní pred plánovanou účinnosťou zmenených dokumentov, pokiaľ si to nevyžadujú naliehavé objektívne okolnosti, kedy je Objednávateľ oprávnený túto lehotu primerane skrátiť. Dopravca je povinný voči cestujúcim uplatňovať vždy aktuálnu a účinnú Tarifu Prímestskej dopravy BBSK a Prepravný poriadok pravidelnej prímestskej autobusovej dopravy BBSK, tieto je Dopravca povinný zverejniť v súlade s aplikovateľnými právnymi predpismi a primeraným spôsobom cestujúcich o týchto upovedomiť, resp. informovať, pokiaľ tak neučiní Objednávateľ alebo pokiaľ Objednávateľ nestanoví inak (rozsah zákonných povinností Dopravcu tým ostáva nedotknutý). Na vyššie v tomto bode uvedených webových odkazoch bude uverejnené vždy aktuálne a účinné znenie týchto dokumentov bez toho, aby bolo potrebné meniť Zmluvu dodatkom – zmenou týchto dokumentov nedochádza k žiadnej zmene akýchkoľvek záväzkov Zmluvných strán podľa tejto Zmluvy. Prvé znenie Prepravného poriadku pravidelnej prímestskej dopravy BBSK je príloha č. 4 tejto zmluvy.
  7. Dopravca je povinný vykonávať na aspoň piatich Spojoch každej Linky aspoň raz za mesiac prepravnú kontrolu nad dodržiavaním tarifnej disciplíny cestujúcimi a robiť z nej písomné záznamy; uvedené neplatí pri školských linkách a nočných linkách, pri ktorých je Dopravca povinný vykonávať prepravnú kontrolu dodržiavania tarifnej disciplíny cestujúcimi na aspoň dvoch spojoch aspoň raz za mesiac. Písomné záznamy opatrené podpisom osoby oprávnenej konať za alebo v mene Dopravcu odovzdáva Objednávateľovi v listinnej alebo elektronickej podobe vo formáte .pdf do 10 dní po skončení každého príslušného kalendárneho mesiaca. Bodom 7.7 nie je dotknuté samostatné právo Objednávateľa uskutočňovať kedykoľvek a v akomkoľvek rozsahu kontroly, čo mu je Dopravca povinný umožniť. O výsledku takýchto kontrol Objednávateľa bude za aplikácie podmienok tohto bodu 7.7 informovaný Dopravca. Výnosy z prepravných kontrol  budú súčasťou Výnosov pre vyrovnanie ceny dopravného výkonu v kalendárnom mesiaci.
  8. Dopravca je povinný vydať cestujúcemu po zaplatení cestovného u vodiča o tomto doklad, a tento doklad o zaplatení sa považuje za Cestovný doklad.
  9. Objednávateľ je v súvislosti s odbavovaním cestujúcich oprávnený jednostranne stanoviť, ktoré Cestovné doklady je Dopravca na linkách prevádzkovaných podľa tejto Zmluvy povinný uznávať. Pokiaľ si uvedené bude vyžadovať softvérovú alebo inú zmenu odbavovacích systémov alebo zariadení vo Vozidle, napr. aby boli schopné akceptovať iné cestovné doklady, než sú Cestovné doklady, náklady s uvedeným bude znášať Objednávateľ, pričom Dopravca sa zaväzuje poskytnúť všetku súčinnosť k tomu, aby mohlo dôjsť k vykonaniu príslušných zmien. Uvedené platí aj v prípade zmeny Technických a prevádzkových štandardov (TPS BBSK) vyžadujúcich si napr. zmenu zariadení vo Vozidle slúžiacich na odbavovanie cestujúcich. V súvislosti s týmto bodom 7.9 platí, že vlastníctvo všetkých zariadení, ako aj softvérov, ktoré hradí Objednávateľ, svedčí po celý čas Objednávateľovi a za žiadnych okolností neprechádza na Dopravcu, ktorý je pre tieto účely v pozícii vypožičiavateľa. Po ukončení Zmluvy je Dopravca povinný všetky veci a práva Objednávateľovi vrátiť, pri veciach v stave zodpovedajúcom bežnému a primeranému opotrebeniu.
  10. Dopravca zodpovedá cestujúcim za škody a iné ujmy v zmysle aplikovateľných právnych predpisov a na tieto účely je povinný mať uzatvorené a udržiavať v platnosti všetky podľa právnych predpisov povinné poistenia, predovšetkým povinné zmluvné poistenie zodpovednosti za škodu spôsobenú prevádzkou motorového vozidla, ako aj zabezpečiť, aby vodiči Vozidiel mali uzatvorené poistenie zodpovednosti za škodu spôsobenú zamestnancom pri výkone povolania. Vzhľadom k uvedenému a vzhľadom k tomu, že pri plnení tejto Zmluvy a zabezpečovaní Prímestskej dopravy nevstupuje Objednávateľ do právneho vzťahu s cestujúcim, nenesie Objednávateľ žiadnu zodpovednosť voči cestujúcemu, ani žiadnu (regresnú) zodpovednosť za škody a ujmy, ktoré Dopravca cestujúcim spôsobí. Pokiaľ bude z akéhokoľvek dôvodu Objednávateľ povinný niesť akúkoľvek zodpovednosť voči cestujúcemu, resp. blízkej osobe cestujúceho alebo inej relevantnej osobe, ktorá utrpela škodu alebo inú ujmu v súvislosti s činnosťou Dopravcu na základe tejto Zmluvy, zaväzuje sa Dopravca nahradiť Objednávateľovi ako škodu celú sumu, ktorú bol Objednávateľ povinný cestujúcemu uhradiť plus trovy konaní, vrátane skutočne a účelne vynaložených trov právneho zastúpenia Objednávateľa (v rozsahu zodpovedajúcemu trhovej cene právnych služieb) v súvislosti s konaniami, ktoré sú alebo boli dôsledkom porušenia povinnosti Dopravcu (najmä, nie však výlučne, súdne konanie poškodených osôb voči Objednávateľovi, resp. Dopravcovi, ak sa v nich Objednávateľ nie z vlastnej iniciatívy zúčastnil, napr. formou intervencie v nadväznosti na oznámenie o spore, konanie Objednávateľa voči Dopravcovi, ak Dopravca odmietne dobrovoľne nahradiť škodu alebo inú ujmu, ako aj akékoľvek súvisiace konania administratívnej alebo inej povahy).

# Ďalšie práva a povinnosti Dopravcu

* 1. Dopravca sa zaväzuje po dobu trvania záväzkov z tejto Zmluvy, pokiaľ iné ustanovenia tejto Zmluvy nestanovujú výslovne inak (najmä čo sa týka osobitných lehôt na splnenie alebo dodržanie vybraných povinností):

1. mať všetky potrebné povolenia na vykonávanie Prímestskej dopravy a / alebo všetky potrebné licencie na vykonávanie Prímestskej dopravy udelenej Dopravným správnym orgánom, resp. iným príslušným orgánom verejnej moci, s výnimkou situácií, keď si nová zmena Cestovného poriadku bude vyžadovať zmenu licencie alebo vydanie novej licencie, v takom prípade sa tieto zaväzuje získať, najmä v súlade s bodmi 4.4 a 4.7 Zmluvy;
2. mať Cestovné poriadky schválené Dopravným správnym orgánom, tým nie sú dotknuté ostatné povinnosti podľa tejto Zmluvy vo vzťahu k Cestovným poriadkom;
3. mať zaistené Vozidlá, personál a technické zázemie potrebné na prevádzkovanie Služieb v preprave cestujúcich podľa Cestovných poriadkov, vrátane zázemia nevyhnutného pre výkon všetkých ďalších služieb súvisiacich s plnením tejto Zmluvy;
4. byť odborne spôsobilý, zabezpečiť poskytovanie súhrnu činností uložených zákonom ZCD;
5. spĺňať Technické a prevádzkové štandardy (TPS BBSK) podľa **Prílohy č. 2**, vrátane štandardov pre prepravu osôb s obmedzenou schopnosťou pohybu a orientácie uvedené všeobecne záväznými právnymi predpismi a touto Zmluvou; a
6. dodržiavať povinnosti vyplývajúce z aplikovateľných právnych predpisov, najmä ZCD.

Vo vzťahu k povinnostiam v tomto bode 8.1 vyššie Dopravca nenesie zodpovednosť, ak nesplnenie povinnosti bolo spôsobené nečinnosťou príslušného orgánu verejnej moci, súčinnosť ktorého bola nevyhnutná. Na nečinnosť sa Dopravca môže odvolať len v takých prípadoch, pokiaľ súčasne: (**i**) Dopravca riadne splnil všetky povinnosti vyplývajúce z právnych predpisov a tejto Zmluvy a podal príslušné žiadosti, návrhy a/alebo uskutočnil iné nevyhnutné úkony najskôr ako to bolo možné a všetky úkony uskutočnil riadne (napr. a najmä jeho úkony spĺňali všetky zákonné náležitosti, priložil potrebné prílohy a pod.), (**ii**) Dopravca nijakým spôsobom neignoroval činnosť príslušného orgánu a neposkytoval mu riadnu súčinnosť počas celého konania, (**iii**) príslušný orgán napriek v bodoch (i) a (ii) uvedenému nedodržal zákonné lehoty. Na nečinnosť sa Dopravca za splnenia všetkého vyššie uvedeného môže dovolávať len v rozsahu, v akom orgány verejnej moci nedodržali zákonné lehoty.

* 1. S výnimkou autobusových staníc, je zodpovednosťou Objednávateľa zabezpečiť u aktuálnych vlastníkov, nájomcov alebo správcov, že Zastávky, obratiská, parkoviská a obdobné plochy slúžiace k prevádzke autobusovej dopravy, označníky Zastávok (pre vylúčenie pochybností, pod označníkom sa nerozumie dopravná značka) a informačné tabule na Zastávkach bude možné používať na účely plnenia tejto Zmluvy (vrátane prípadného odstavenia Vozidla na odstavnej ploche na to určenej v prípade prestojov vzhľadom na nastavenie Cestovných poriadkov a pod.), a to samostatnými zmluvami uzatvorenými s týmito subjektmi. Dopravca bude buď na základe tejto Zmluvy a/alebo ako oprávnený užívateľ na základe samostatných zmlúv podľa predchádzajúcej vety a/alebo na základe ust. §23 ods. 4 ZCD, ak sa nepodarí zmluvu s vlastníkom, nájomcom alebo správcom dojednať, oprávnený pre účely plnenia tejto Zmluvy a s tým súvisiacich povinností vyplývajúcich zo ZCD na bezodplatné užívanie Zastávok, obratísk a obdobných plôch slúžiacich k prevádzke autobusovej dopravy, označníkov Zastávok a informačných tabúľ na Zastávkach. Zmluvné strany sa ďalej výslovne dohodli, že ak Objednávateľ nesplní svoju povinnosť podľa prvej vety tohto bodu 8.2 z akéhokoľvek dôvodu, nemôže uvedená skutočnosť s ohľadom na ust. § 23 ods. 4 ZCD brániť riadnemu plneniu tejto Zmluvy Dopravcom, v prípade akéhokoľvek sporu s vlastníkom, nájomcom alebo správcom je dotknutá zmluvná strana povinná daný subjekt upozorniť na jeho zákonné povinnosti a tieto primeraným zákonným spôsobom vynucovať. Označenia Liniek na označníkoch a Cestovné poriadky Liniek obsluhujúcich Zastávku na informačných tabulách / označníku, ak informačná tabuľa chýba, zabezpečí Dopravca sám na svoje náklady. Aktuálne rozmery a spôsob umiestnenia Cestovných poriadkov, ako aj ďalšie detaily označovania Zastávok sú uvedené na webe, ktorý Objednávateľ pre tieto účely oznámi Dopravcovi emailom najneskôr 15 pracovných dní pred Začiatkom prevádzky, pričom prvá verzia je súčasťou, resp. prílohou Súťažných podkladov.
  2. Dopravca je povinný umožniť Objednávateľovi kedykoľvek na požiadanie vykonať kontrolu všetkých dát potrebných na posúdenie správnosti údajov vykazovaných Dopravcom podľa tejto Zmluvy. Dopravca je tiež povinný kedykoľvek na požiadanie Objednávateľovi umožniť kontrolu plnenia akýchkoľvek povinností Dopravcu podľa tejto Zmluvy alebo skutočnosti, či Dopravca spĺňa všetky zákonné požiadavky pre prevádzkovanie Prímestskej dopravy. Pri kontrolách je Dopravca povinný poskytnúť Objednávateľovi všetku požadovanú súčinnosť, najmä poskytnúť Objednávateľovi všetky vyžiadané dokumenty relevantné pre plnenie tejto Zmluvy, sprístupniť objekty a dopravné prostriedky používané na plnenie tejto Zmluvy a zabezpečiť prítomnosť vedúcich zamestnancov či členov orgánov Dopravcu na rokovaniach, ktoré budú v rámci kontrol Objednávateľom požadované. O umožnenie kontroly Objednávateľ Dopravcu požiada žiadosťou, ktorej je Dopravca povinný vyhovieť a umožniť kontrolu v dojednanom termíne, a ak k dohode nedôjde, tak v termíne jednostranne stanovenom Objednávateľom ktorý nesmie byť skorší, než 3 pracovné dni od doručenia žiadosti. Objednávateľ je povinný vykonávať kontrolu spôsobom, ktorý nebude nad primeranú mieru zaťažovať bežnú prevádzku Dopravcu. Pod bežnou prevádzkou sa rozumie faktický (fyzický) výkon dopravnej činnosti Vozidlami spôsobom, aby nedochádzalo k meškaniam v dopravnom výkone. Dopravca je oprávnený v odôvodnených prípadoch navrhnúť z kontroly vylúčiť dokumenty, doklady, objekty a prostriedky, ktoré sa nijakým spôsobom netýkajú tejto Zmluvy, v pochybnostiach rozhodne Objednávateľ.
  3. Dopravca je povinný predkladať Objednávateľovi kópie všetkých formulárov, resp. údajov z nich v rovnakej forme, a iných dokumentov, ktoré je povinný viesť a/alebo poskytovať Štatistickému úradu Slovenskej republiky na základe ust. § 18 ods. 5 zákona č. 540/2001 Z.z. a príslušných aktuálnych vykonávacích predpisov; ďalej je Dopravca povinný na požiadanie Objednávateľovi bezodkladne (najneskôr do 5 pracovných dní od požiadania) poskytovať akékoľvek dokumenty, informácie a údaje (vrátane akýchkoľvek dát), ktoré umožňujú Objednávateľovi kontrolu správnosti údajov vo vyúčtovaní podľa Prílohy č. 5, 5a a 5b. Pokiaľ sú tieto údaje poskytované elektronicky, Dopravca ich predloží elektronicky vo vzájomne dohodnutom a Objednávateľovi vyhovujúcom štandardne a zaužívanom formáte, avšak vždy v otvorenom – strojovo čitateľnom, resp. kopírovateľnom formáte, a to vždy najneskôr do piatich (5) kalendárnych dní po tom, čo bol tieto údaje povinný poskytnúť Štatistickému úradu SR, pokiaľ Zmluva nestanovuje inak. Pre účely plnenia povinnosti Objednávateľa podľa ust. § 43 písm. e) ZCD je Dopravca povinný ďalej zaznamenávať všetky relevantné prevádzkové údaje o vykonávanej doprave, resp. o plnení tejto Zmluvy, a to v súlade, v rozsahu a spôsobom (vrátane formy) podľa ust. § 9 Vyhlášky Ministerstva dopravy a výstavby Slovenskej republiky č. 5/2020 Z.z., a tieto poskytnúť Objednávateľovi vždy najneskôr do 15. 2. nasledujúceho kalendárneho roka. Nedodržanie ktorejkoľvek povinnosti Dopravcu podľa tohto bodu 8.4 oprávňuje Objednávateľa uložiť Dopravcovi zmluvnú pokutu vo výške 1.000,- EUR, plus 10,- EUR za každý aj začatý deň omeškania. Pokiaľ nie je stanovené v prvej vete inak, na požiadanie Objednávateľa je Dopravca povinný poskytovať všetky informácie a údaje podľa tohto bodu 8.4 aj priebežne, najčastejšie však raz do mesiaca, a to vždy najneskôr do desiatich (10) pracovných dní od vyžiadania, zmluvná pokuta podľa predchádzajúcej vety sa použije primerane aj na porušenie tejto povinnosti, avšak krátená o 50%. Zmluvné strany sa dohodli, že pokiaľ kedykoľvek počas trvania tejto Zmluvy dôjde k zmene právnych predpisov uvedených vyššie v tomto bode 8.4, vrátane zrušenia týchto predpisov, ich nahradenia alebo prijatia akýchkoľvek iných obdobných právnych predpisov, ktoré budú stanovovať povinnosti obdobné s povinnosťami uvedenými vyššie, bude Dopravca povinný Objednávateľovi v súlade s podmienkami tohto bodu 8.4 (vrátane zachovania platnosti zmluvných pokút) poskytovať všetky údaje, formuláre a informácie v rozsahu vyžadovanom aktuálnymi aplikovateľnými právnymi predpismi.
  4. Dopravca je povinný poskytnúť súčinnosť a strpieť umiestnenia informačných a propagačných materiálov pre cestujúcich v súvislosti s poskytovaním prepravných služieb na základe tejto Zmluvy, propagačných materiálov na športové, kultúrne a spoločenské podujatia a tiež reklamných materiálov (najmä plagátov, polepov na karosériu Vozidiel a pod.) v na Objednávateľom vymedzených častiach Vozidiel, a to na náklady Objednávateľa. Objednávateľ sa zaväzuje pri umiestňovaní všetkých informačných, propagačných a reklamných materiálov, vrátane elektronickej podoby, postupovať v súčinnosti s Dopravcom a v súlade s aplikovateľnými právnymi predpismi, a to za účelom neobmedzenia poskytovania Služieb podľa tejto Zmluvy. Dopravca nie je bez predchádzajúceho písomného súhlasu Objednávateľa v listinnej podobe oprávnený akékoľvek reklamné materiály vo Vozidlách umiestniť ani umožniť ich umiestnenie akýmkoľvek tretím osobám. Ustanovenie predchádzajúcej vety platí aj pre šírenie reklamných oznámení vo Vozidlách zvukom alebo obrazom. Výnosy, po odčítaní nákladov spojených z inštaláciou a odstránením reklamy, z umiestnenia reklamných materiálov alebo šírenia reklamných oznámení podľa tohto bodu Zmluvy náležia priamo Objednávateľovi. Za poskytnutie súčinnosti, predovšetkým zorganizovania inštalácie a odstraňovania polepov, má Dopravca voči Objednávateľovi nárok na úhradu preukázaných nevyhnutných nákladov, ktoré mu v danej súvislosti vznikli.
  5. Vzhľadom na povinnosť Dopravcu podľa ust. § 11 písm. d) ZCD sa Zmluvné strany dohodli, že úhrady vo vzťahu k zabezpečeniu činností Dopravcu podľa tejto Zmluvy v rozsahu úhrad za užívanie autobusových staníc nahradí Objednávateľ Dopravcovi na mesačnej báze v rámci Vyrovnania ceny dopravného výkonu za príslušný kalendárny mesiac v rozsahu a spôsobom podľa čl. X Zmluvy; to neplatí o tej časti plnenia, ktoré bude Objednávateľ hradiť na základe Zmlúv s vlastníkmi podľa bodu 8.7.5 priamo, ak k uzatvoreniu takých zmlúv dôjde.
  6. **Autobusové stanice a zabezpečenie ich užívania Dopravcom**
     1. Dopravca sa zaväzuje mať splnenú povinnosť podľa ust. § 11 písm. d) ZCD najneskôr k momentu Začatia prevádzky a včas vynaložiť všetko úsilie smerujúce k splneniu predmetnej povinnosti. Dopravca sa zaväzuje najneskôr 45 dní pred Začatím prevádzky predložiť Objednávateľovi zmluvy uzatvorené na základe ust. § 11 písm. d) ZCD, týkajúce sa autobusových staníc, na ktorých sú Zastávky podľa tejto Zmluvy. Ďalej sa Dopravca zaväzuje Objednávateľovi predkladať všetky zmeny predmetných zmlúv, resp. zmenené zmluvy, vždy bezodkladne po ich uzatvorení, najneskôr však k momentu ich účinnosti.
     2. Pod všetkým úsilím podľa prvej vety bodu 8.7.1 sa rozumie v prvom rade všetko obchodné úsilie smerujúce k uzatvoreniu zmlúv a v prípade, ak bude vlastník, správca alebo nájomca autobusovej stanice uskutočňovať obštrukcie a bude sa vyhýbať plneniu svojej povinnosti podľa ust. § 23 ods. 1 ZCD uzatvoriť zmluvu, tak sa pod všetko úsilie radí okrem iného aj upozornenie vlastníka, správcu alebo nájomcu autobusovej stanice na administratívno-právne sankčné dôsledky (osobitne a výslovne na ust. § 48 ods. 9 písm. a) ZCD) a možné trestno-právne dôsledky jeho konania, vrátane možného porušovania pravidiel na ochranu hospodárskej súťaže a možnosti podania príslušných oznámení a podnetov, ako aj uplatnenia nárokov na náhradu škody.
     3. Pokiaľ sa Dopravcovi napriek všetkému včas vynaloženému úsiliu, ktoré je povinný Objednávateľovi hodnoverne preukázať, bez vlastnej viny nepodarí uzatvoriť zmluvu s ktorýmkoľvek vlastníkom, správcom alebo nájomcom autobusovej stanice, zakladá uvedená skutočnosť právo Dopravcu na tzv. „**Provizórne riešenie**“, a to po dobu, po ktorú vlastník, správca alebo nájomca autobusovej stanice odmieta uzatvoriť zmluvu, resp. umožňovať využívanie autobusovej stanice.
     4. V rámci Provizórneho riešenia dôjde k dočasnej zmene tých Zastávok, ktoré sa nachádzajú na území autobusových staníc, a nie je ich možné obsluhovať z dôvodov v bode 8.7.3 vyššie. Pritom Zmluvné strany vynaložia úsilie, aby sa zhodli na dočasnej zmenenej Zastávke tak, aby bola najbližšie od autobusovej stanice a bol zachovaný čo najvyšší komfort pre cestujúcich a bola zachovaná efektivita dopravy. Za tým účelom sa zaväzuje každá strana predložiť návrh aspoň dvoch vhodných miest na provizórnu Zastávku. Ak nedôjde k zhode, určí provizórnu Zastávku Objednávateľ. Zmluvné strany ďalej uskutočnia všetky úkony potrebné na zosúladenie vyššie uvedeného s dopravnými licenciami a pod. Všetky prílohy Zmluvy, ktorých sa to týka, ako aj zverejnené údaje, ktorých sa to týka, budú po dobu Provizórneho riešenia zmenené tak, aby to zodpovedalo Provizórnemu riešeniu. K tomu nie je potrebný dodatok k Zmluve a Zmluvné strany si vydajú potvrdenie, ak je potrebné, a zmenia zverejňované údaje.
     5. Objednávateľ, bez toho, aby mal na to Dopravca nárok, vynaloží pred uzatvorením Zmluvy úsilie na to, aby vstúpil s vlastníkmi, správcami alebo nájomcami autobusových staníc zmluvy, ktoré umožnia Dopravcovi riadne a včasné splnenie povinnosti podľa ust. § 11 písm. d) ZCD; prípadné uzatvorenie, ako aj neuzatvorenie takýchto zmlúv Objednávateľom nemá vplyv na povinnosti Dopravcu podľa tohto celého bodu 8.7, t.j. Dopravca je povinný vynaložiť maximálne úsilie za dodržania všetkých právnych predpisov na plnenie predmetných povinností. Ak však Objednávateľ takúto zmluvu dojedná (či už ako trojstrannú, v prospech Dopravcu, budúcu alebo obdobnú), Dopravca sa po oznámení Objednávateľa do tejto zaväzuje vstúpiť.
     6. Vyššie uvedené v tomto bode 8.7 Zmluvy sa primerane avšak v plnom rozsahu uplatní aj na situácie, ak v dôsledku obštrukcií alebo akéhokoľvek protiprávneho konania vlastníka, správcu alebo nájomcu autobusovej stanice nebude kedykoľvek počas trvania Zmluvy možné autobusovú stanicu riadne využívať.
     7. Pred Začatím prevádzky dôjde k aktualizácii položky v riadku č. 4 v Prílohe č. 6 ku Zmluve tak, aby zodpovedala aktuálnym cenám za používanie autobusových staníc na základe aktuálnych cenníkov a skutočnému využívaniu dotknutých autobusových staníc vzhľadom na platné Cestovné poriadky; k takejto aktualizácii dôjde vždy aj vtedy, ak nastane zmena cenníkov za užívanie autobusových staníc, zmena Cestovných poriadkov alebo iná zmena, ktorá bude mať vplyv na celkovú výšku plnení za nevyhnutné využívanie autobusových staníc pre účely riadneho plnenia tejto Zmluvy. Zmenenú Prílohu č. 6 zasiela vždy Dopravca na schválenie Objednávateľovi, pričom zodpovedá za správnosť údajov a výpočtov v nej uvedených. Objednávateľ je oprávnený vyžiadať si od Dopravcu všetky podklady a informácie na overenie jej správnosti a Dopravca je povinný tieto poskytnúť bezodkladne. Schválením Prílohy č. 6 Objednávateľom dochádza k jej zmene bez potreby dodatkovania tejto Zmluvy.

# Subdodávatelia

* 1. Dopravca je oprávnený použiť na poskytovanie Služieb na základe tejto Zmluvy subdodávateľov za podmienok stanovených touto Zmluvou.
  2. Za splnenie povinností prostredníctvom subdodávateľov Dopravca zodpovedá rovnako, ako by Služby podľa tejto Zmluvy poskytoval sám.
  3. Zoznam použitých subdodávateľov obsahujúci okrem iného údaje o subdodávateľoch podľa ust. § 41 ods. 3 ZVO tvorí **Prílohu č. 9** k tejto Zmluve. Dopravca je povinný bezodkladne po tom, čo sa dozvie o akejkoľvek plánovanej zmene ktoréhokoľvek údaju o subdodávateľovi uvedeného v Prílohe č. 9, najneskôr však v jeden pracovný deň po tom, ako nastane účinnosť takejto zmeny, oznámiť uvedenú zmenu Objednávateľovi formou odoslania návrhu novej Prílohy č. 9 obsahujúcej aktualizované údaje s dátumom účinnosti zmien. Objednávateľ schváli takto zaslanú novú Prílohu č. 9 alebo na jej základe vytvorí novú Prílohu č. 9 a odošle ju Dopravcovi. Schválená alebo odoslaná nová Príloha č. 9 v plnom rozsahu nahrádza pôvodnú Prílohu č. 9 Zmluvy bez potreby akejkoľvek inej zmeny Zmluvy, resp. predmetnej Prílohy č. 9.
  4. Všetci použití subdodávatelia podľa tejto Zmluvy musia po celý čas trvania Zmluvy spĺňať všetky podmienky: (**i**) podľa ust. § 41 ods. 1 písm. b) ZVO a tam uvedených ustanovení ZVO, a to v rozsahu a spôsobom, v akom to vyžadovali Súťažné podklady, (**ii**) v zmysle vyhlásení Dopravcu v bode 2.2 v rovnakom rozsahu, v akom sa tieto vyhlásenia vzťahujú na Dopravcu (t.j. vrátane, avšak nie výlučne, dispozície so všetkými potrebnými verejnoprávnymi povoleniami a vrátane zápisu v registri partnerov verejného sektora v súlade so ZRPVS).
  5. V prípade, ak použitý subdodávateľ nebude spĺňať ktorúkoľvek z podmienok tejto Zmluvy (najmä, nie však výlučne, uvedené v bode 9.4 vyššie) a tento nedostatok nebude odstránený ani v lehote 7 pracovných dní od vzniku takého nedostatku, je Objednávateľ oprávnený Dopravcovi uložiť, aby uvedeného subdodávateľa v Objednávateľom stanovenej primeranej lehote nahradil novým subdodávateľom, ktorý bude spĺňať všetky podmienky podľa tejto Zmluvy. Rovnaké právo má Objednávateľ aj vtedy, ak nastane alebo bude zistená u ktoréhokoľvek subdodávateľa ktorákoľvek skutočnosť uvedená v ust. § 40 ods. 6 ZVO. Zodpovednosť Dopravcu a iné právne následky podľa tejto Zmluvy tým nie sú dotknuté. Zmluvné strany sa dohodli, že pokiaľ bude lehota podľa tohto bodu 9.5 Objednávateľom určená aspoň v trvaní 30 dní, považuje sa vždy za primeranú.
  6. V prípade, ak v dôsledku konania ktoréhokoľvek subdodávateľa bude dochádzať k opakovanému porušovaniu Zmluvy Dopravcom (aspoň 2 krát, a v prípade meškania alebo včasného odjazdu Spoja aspoň 4 krát), je Objednávateľ oprávnený Dopravcovi uložiť, aby použitého subdodávateľa nahradil iným subdodávateľom v Objednávateľom stanovenej lehote, ktorá musí byť aspoň 30 dní.
  7. Dopravca je oprávnený kedykoľvek Objednávateľovi navrhnúť zmenu a/alebo doplnenie subdodávateľa s navrhovaným termínom jeho zmeny, ako aj rozsahu, v akom bude subdodávateľ zabezpečovať činnosť podľa tejto Zmluvy.
  8. Spoločné ustanovenia pre body 9.5 až 9.7 vyššie:
     1. Návrh Dopravcu na nového subdodávateľa musí obsahovať:
     2. identifikáciu osoby, ktorá sa má stať novým subdodávateľom, vrátane uvedenia údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, všetko v rozsahu údajov ako sú uvedené v Prílohe č. 9,
     3. rozsah plnenia podľa Zmluvy, ktoré má byť prostredníctvom navrhovaného subdodávateľa plnené, a ak je toto nižšie, než plnenie subdodávateľom, ktorý sa nahrádza, tak aj rozsah, v akom bude zvyšné plnenie zabezpečovať Dopravca a/alebo iný subdodávateľ,
     4. termín, od ktorého má byť zmena subdodávateľa vykonaná, ktorý nesmie byť kratší ako 30 dní odo dňa doručenia tejto žiadosti Objednávateľovi, ledaže ide o nahradenie subdodávateľa podľa bodu 9.5 alebo 9.6, v ktorých prípadoch musí termín nahradenia zodpovedať predmetným bodom;

Prílohou návrhu Dopravcu bude nové navrhované znenie Prílohy č. 10, na schvaľovanie a zmenu Prílohy č. 10 sa primerane aplikuje bod 9.3 vyššie, pričom však predpokladom zmeny Prílohy č. 10 je aj schválenie subdodávateľa Objednávateľom podľa bodu 9.8.2 nižšie.

* + 1. Akéhokoľvek navrhovaného subdodávateľa musí Objednávateľ vopred Dopravcovi písomne schváliť, inak nemôže dôjsť k zmene ani k nahradeniu subdodávateľa. Objednávateľ sa zaväzuje bezdôvodne neodoprieť schválenie subdodávateľa. Objednávateľ však subdodávateľa neschváli najmä vtedy, ak navrhovaný subdodávateľ nespĺňa podmienky v zmysle aplikovateľných právnych predpisov a/alebo tejto Zmluvy, a ani vtedy, ak existuje odôvodnený predpoklad, že subdodávateľ nebude riadne plniť povinnosti, ktoré má pre Dopravcu zabezpečovať. Objednávateľ sa Dopravcovi vyjadrí v lehote troch pracovných dní od obdržania návrhu schválením subdodávateľa alebo jeho neschválením s uvedením príslušných dôvodov.
    2. Kým nie je subdodávateľ schválený Objednávateľom nedošlo k splneniu povinnosti Dopravcu vo vzťahu k nahradeniu subdodávateľa. V danej súvislosti však platí, že sa Dopravcovi predlžuje lehota na splnenie povinnosti nahradiť subdodávateľa o dobu, po ktorú Objednávateľ meškal so schválením alebo neschválením subdodávateľa podľa bodu 9.8.2 vyššie (t.j. o dobu nad rámec troch pracovných dní).
  1. Bez ohľadu na čokoľvek v tomto článku IX. vyššie uvedené, pokiaľ ktorýkoľvek subdodávateľ nespĺňa také povinnosti vyplývajúce z aplikovateľných právnych predpisov, ktoré bránia výkonu jeho činnosti podľa tejto Zmluvy, Dopravca nie je počnúc takým momentom oprávnený predmetného subdodávateľa použiť na činnosti podľa tejto Zmluvy, avšak zodpovedá za to, že predmetné činnosti musia byť aj naďalej riadne plnené. V takomto prípade je až do nahradenia subdodávateľa v súlade s pravidlami tohto článku IX. vyššie Dopravca oprávnený na pokrytie činnosti subdodávateľa nespĺňajúceho povinnosti, ktoré mu bránia v činnosti, použiť buď vlastné kapacity alebo kapacity iného, už používaného a schváleného subdodávateľa. O uvedenom sa Dopravca zaväzuje Objednávateľa bezodkladne upovedomiť s uvedením rozdelenia rozsahu činností, ktoré dočasne zabezpečí sám Dopravca, a ktoré (a v akom rozsahu) dočasne zabezpečia konkrétne uvedení už schválení a používaní subdodávatelia.

# Vyrovnanie ceny dopravného výkonu za príslušný kalendárny mesiac a platobné podmienky

* 1. Dopravca doručí Objednávateľovi za každý príslušný (ukončený) kalendárny mesiac náležite vyplnený **Mesačný výkaz výkonov a tržieb** (záväzný vzor výkazu je **Prílohou č. 5** tejto Zmluvy) a (**i**) faktúry plus doklady o úhrade Sumy úhrad za užívanie autobusových staníc, ktoré musia byť v súlade so Zmluvami s vlastníkmi, zmluvami uzatvorenými na ich základe, resp. zmluvami uzatvorenými podľa § 11 písm. d) ZCD a to vždy do 20. dňa nasledujúceho kalendárneho mesiaca, v ktorom vyčísli Vyrovnávaciu platbu ceny dopravného výkonu za príslušný kalendárny mesiac, ktorá sa stanoví ako ∑ súčinu //**Skutočného dopravného výkonu v príslušnom kalendárnom mesiaci**// x //**cena za 1 km dopravného výkonu platnú v príslušnom kalendárnom roku**//, znížený o //**Výnosy na vyrovnanie ceny dopravného výkonu**//. Dopravca postupuje pri výpočte vyššie uvedeného tak, ako je uvedené v Prílohe č. 5 tejto Zmluvy. Objednávateľ je oprávnený Mesačný výkaz výkonov a tržieb odmietnuť a vrátiť ho Dopravcovi na prepracovanie, a to aj opakovane, ak Mesačný výkaz výkonov a tržieb nezodpovedá skutočne vykonanému výkonu alebo je chybný. Objednávateľ je na základe informácií dostupných z vlastnej činnosti alebo z verejných zdrojov oprávnený Dopravcovi v lehote 5 pracovných dní po obdržaní príslušných faktúr a dokladov o úhrade oznámiť, že Dopravcom uhradená a dokladovaná Suma úhrad za užívanie autobusových staníc nezodpovedá Oprávnenej sume úhrad za užívanie autobusových staníc a s odkazom na použité informácie (napr. zverejnené cenníky). Ak Objednávateľ Mesačný výkaz výkonov a tržieb / prepracovaný Mesačný výkaz výkonov a tržieb Dopravcovi nevráti na prepracovanie / opätovné prepracovanie v lehote 5 pracovných dní po obdržaní Mesačného výkazu výkonov a tržieb / prepracovaného Mesačného výkazu výkonov a tržieb, považujú sa tieto údaje za schválené (ďalej len „**Schválený mesačný výkaz výkonov a tržieb**“).

|  |  |
| --- | --- |
| **Vzorec pre výpočet mesačnej vyrovnávacej platby za dopravný výkon za príslušný kalendárny mesiac je nasledujúci:**   |  | | --- | | *Vjn* = (*Sjn* x *Cn*) – T*jn* |   kde:  Vjn je výpočet vyrovnávacej platby dopravného výkonu za príslušný kalendárny mesiac „j“ roku „n“  *Sjn* je Skutočný dopravný výkon v príslušnom (už ukončenom) kalendárnom mesiaci „j“ roku „n“  Cn je Cena dopravného výkonu na 1 km v príslušnom kalendárnom roku „n“ (bez DPH)  *Tjn* je čiastka zodpovedajúca Výnosom pre výpočet vyrovnania ceny dopravného výkonu v príslušnom kalendárnom mesiaci „j“ roku „n“ (bez DPH) |

* 1. Dopravca je povinný v Mesačnom výkaze výkonov a tržieb informatívne v riadku s označením Ojn vykázať skutočné náklady za užívanie autobusových staníc v EUR bez DPH a postupom uvedeným v ods. 10.1. ich výšku zdokumentovať Objednávateľovi.
  2. K úhradám ceny dopravného výkonu bude dochádzať formou úhrad mesačných zálohových platieb a formou následného štvrťročného vyúčtovania zálohových platieb, s opciou Objednávateľa každého polroka trvania Zmluvy upraviť na základe ostatných šiestich mesačných vyúčtovaní, alebo osobitne k 1. 7. každého roka na základe pravidelnej indexácie vykonanej podľa bodu 12.3 alebo 12.4 Zmluvy výšku mesačne uhrádzanej zálohovej platby a to všetko nasledovne:

1. počnúc Začiatkom prevádzky, do siedmeho dňa každého kalendárneho mesiaca trvania Zmluvy (resp. po prvý krát do siedmych dní od Začatia prevádzky, ak nedôjde k Začatiu prevádzky v 1. kalendárny deň mesiaca), predloží Dopravca Objednávateľovi Predpis vyrovnávacej platby vo výške 1/12 z vopred obojstranne dohodnutého ročného objemu vyrovnávacej platby, ktorej výška sa stanoví spôsobom podľa čl. X. ods. 10.1. postupom uvedeným v Prílohe č. 5a tejto Zmluvy, kde Cena dopravného výkonu na 1 km v kalendárnom roku podľa čl. V. ods 5.3 tejto Zmluvy je vynásobená počtom ročného predpokladaného nájazdu kilometrov podľa bodu čl. V. ods 5.1 tejto Zmluvy, poníženú o predpokladanú hodnotu Výnosov pre výpočet vyrovnania ceny dopravného výkonu. Takáto platba vo výške 1/12 dohodnutého ročného objemu vyrovnávacej platby sa považuje za zálohovú a ako taká bude predmetom štvrťročného, polročného a/alebo ročného Dorovnania. Splatnosť Predpisu vyrovnávacej platby je 15. deň príslušného kalendárneho mesiaca, v ktorom bola vystavená, resp. 15 dní od vystavenia, ak nebola vystavená prvý deň v mesiaci. Vzor výpočtu Predpisu vyrovnávacej platby podľa vyššie uvedeného tvorí **Prílohu č. 5a** tejto Zmluvy.
2. Na základe Schválených mesačných výkazov výkonov a tržieb za 3 po sebe nasledujúce mesiace trvania Zmluvy (t.j. ekvivalent kalendárneho štvrťroka) a súčasne na základe Predpisov mesačných vyrovnávacích platieb za dopravný výkon za príslušný kalendárny mesiac podľa bodu 10.3, predloží Dopravca Objednávateľovi do troch pracovných dní od momentu schválenia Schváleného mesačného výkazu výkonov a tržieb za posledný mesiac kalendárneho štvrťroku Predpis dorovnania kvartálnej vyrovnávacej platby a to vo výške zodpovedajúcej rozdielu Schválených mesačných výkazov výkonov a tržieb a uhradených vyrovnávacích platieb v danom kalendárnom štvrťroku. V prípade, ak je výsledkom dorovnania kladný rozdiel (t.j. dopravca poskytol väčší výkon ako boli prijaté vyrovnávacie platby), potom takýto kladný rozdiel je Objednávateľ povinný dopravcovi uhradiť do 30 dní od jeho schválenia Objednávateľom, pričom Objednávateľ schváli Predpis dorovnania kvartálnej vyrovnávacej platby, ak sú všetky údaje a náležitosti v súlade so Zmluvou a aplikovateľnými právnymi predpismi alebo ho v opačnom prípade vráti Dopravcovi na opravu, a to v lehote 5 pracovných dní. Ak sa Objednávateľ v tejto lehote nevyjadrí, platí, že Predpis dorovnania kvartálnej platby schválil. Pokiaľ nedôjde k schváleniu, platí lehota splatnosti 30 dní od momentu vystavenia opraveného a Objednávateľom akceptovaného Predpisu vyrovnávacej platby. Tento proces možno aplikovať aj opakovane. Pokiaľ výsledkom dorovnania je záporný rozdiel (t.j. Dopravca poskytol nižší výkon ako boli prijaté vyrovnávacie platby), potom takýto záporný rozdiel je Dopravca oprávnený zadržať na svojom účte s tým, že tento bude predmetom vyrovnania v nasledujúcom kalendárnom štvrťroku. Pokiaľ by aj za nasledujúci kalendárny štvrťrok bol výsledok záporný, potom je Dopravca povinný tento vrátiť za oba po sebe idúce kalendárne štvrťroky na účet Objednávateľa a to do 10 pracovných dní od schválenia posledného mesačného výkazu výkonov a tržieb. Vzor Predpisu dorovnania kvartálnej platby je v **Prílohe č. 5b** tejto Zmluvy.

|  |  |
| --- | --- |
| **Vzorec pre výpočet štvrťročného vyúčtovania mesačných vyrovnávacích platieb:**   |  | | --- | | D*jn* = V*jn* - Z*jn* |   kde:  D*jn*je výpočet štvrťročnej vyrovnávacej ceny dopravného výkonu za príslušný štvrťrok „j“ roku „n“ (ak je D*jn* kladné číslo, má Objednávateľ nedoplatok, ak je záporné, má Objednávateľ preplatok)  *Vjn* je dopočet vyrovnania ceny dopravného výkonu za príslušný kalendárny štvrťrok „j“ roku „n“ (t.j. V*jn* príslušných kalendárnych mesiacov štvrťroka vypočítané v súlade s bodom 10.1 a vzorcom tam uvedeným)  Z*jn* je suma skutočne vyplatených vyrovnávacích platieb podľa písm. a. vyššie alebo c. nižšie za príslušný mesiac „j“ roku „n“ |

1. Každého polroka trvania Zmluvy počnúc Začiatkom prevádzky je na základe predchádzajúcich dvoch štvrťročných Predpisov dorovnania kvartálnej vyrovnávacej platby Objednávateľ oprávnený jednostranne rozhodnúť o zmene výšky zálohovej vyrovnávacej platby podľa písm. a. vyššie tak, aby sa zálohová vyrovnávacia platba rovnala výške priemernej mesačnej skutočne uhradenej vyrovnávacej platbe za ostatných 6 mesiacov, t.j. za dva kalendárne štvrťroky. Tento proces je možné aplikovať aj opakovane každých 6 mesiacov (vždy za predchádzajúcich šesť mesiacov). Takto je Objednávateľ oprávnený rozhodnúť aj v súvislosti s pravidelnou indexáciou, a to k 1.7. každého roka, zohľadňujúc indexovanú Cenu dopravného výkonu na 1 km a ostatné parametre v zmysle bodu tohto bodu 10.3 Zmluvy.
   1. Predpisy vyrovnávacej platby vystavené na základe tejto Zmluvy a jej **Prílohy č. 5b** musia obsahovať všetky náležitosti v súlade s aplikovateľnými právnymi predpismi. Ďalej musia Predpisy vyrovnávacej platby obsahovať číslo tejto Zmluvy, rovnako aj údaj o splatnosti podľa tejto Zmluvy. Ak Predpis vyrovnávacej platby neobsahuje dohodnuté náležitosti alebo náležitosti podľa platných právnych predpisov, alebo ak budú tieto údaje uvedené chybne, je Objednávateľ oprávnený takýto Predpis v lehote 5 pracovných dní odo dňa jej doručenia bez zaplatenia vrátiť. Dopravca je povinný podľa povahy nesprávnosti Predpis opraviť alebo novo vyhotoviť, a to vždy s novou lehotou splatnosti, a odoslať ju Objednávateľovi najneskôr do 5 pracovných dní od dátumu doručenia vráteného Predpisu Dopravcovi. Nová lehota splatnosti začne plynúť úplne od začiatku odo dňa doručenia riadne opraveného alebo novovyhotoveného Predpisu Objednávateľovi. Objednávateľ sa nemôže dostať do omeškania s platením Predpisu, ktorý nemá všetky náležitosti alebo je chybný alebo je vyhotovený Dopravcom v rozpore s touto Zmluvou alebo právnymi predpismi.
   2. Objednávateľ je oprávnený započítať akékoľvek splatné vzájomné pohľadávky, ktoré vznikli na základe tejto Zmluvy voči pohľadávkam Dopravcu, ak tieto neboli uhradené ani po predchádzajúcej výzve Objednávateľa so stanovením lehoty v minimálnej dĺžke 15 dní. K započítaniu dôjde okamihom, keď oznámenie o započítaní dôjde druhej zmluvnej strane.
   3. Pre vylúčenie akýchkoľvek pochybností, článok 10. tejto Zmluvy slúži na určenie spôsobu úhrady odplaty, resp. zálohových platieb a upravuje súvisiace práva a povinnosti Dopravcu a Objednávateľa, no nemá vplyv na spôsob určenia a celkovú výšku zdaniteľného plnenia pre účely aplikácie daňových predpisov a stanovenia dane (vrátane stanovenia DPH), pre daňové účely na strane Dopravcu. Dopravca je v plnom rozsahu zodpovedný za plnenie zákonných povinností voči správcovi dane a súlad s legislatívou upravujúcou priame a nepriame dane a poplatky platné v čase, kedy došlo k realizácii dopravného výkonu.

# Zmena Technických a prevádzkových štandardov

* 1. Dopravca berie na vedomie a výslovne súhlasí s tým, že Objednávateľ je oprávnený kedykoľvek v priebehu plnenia tejto Zmluvy za splnenia podmienok nižšie jednostranne zmeniť alebo upraviť Technické a prevádzkové štandardy (TPS BBSK). Objednávateľ je oprávnený takéto zmeny alebo úpravy urobiť najmä v nadväznosti na vývoj technických parametrov, právneho prostredia (legislatívne zmeny a/alebo zmeny technických noriem), na prípadnú zmenu štandardov dopravnej obslužnosti v Prímestskej doprave alebo v záujme zlepšenia kvality služieb poskytovaných cestujúcim. Zmluvné strany berú na vedomie, že z hľadiska nákladov môže ísť o tri kategórie zmien:

1. Zmeny bez nákladov pre Dopravcu – takéto zmeny sa Dopravca zaväzuje rešpektovať bez výhrad.
2. Zmeny predstavujúce zvýšenie nákladov pre Dopravcu – aplikuje sa postup podľa bodov 11.2 a 11.3 nižšie.
3. Zmeny vyžadujúce zadováženie a montáž alebo inštaláciu zariadení, akýchkoľvek iných hmotných vecí (vrátane napr. polepov a pod.) alebo softvéru, o ktorých Objednávateľ Dopravcovi vyhlási, že ich na vlastné náklady poskytne, zadováži alebo inak zabezpečí – takéto zmeny sa Dopravca zaväzuje rešpektovať bez výhrad, pričom v takom prípade sa ďalej analogicky uplatní postup podľa druhej a nasl. vety bodu 7.9.

Vo vzťahu k účinnosti akýchkoľvek zmien Technických a prevádzkových štandardov (TPS BBSK) platí bod 11.4 a nasl. nižšie.

* 1. Zmeny alebo úpravy, ktoré pre Dopravcu znamenajú nárast nákladov, je možné realizovať len na základe vzájomnej písomnej dohody s Dopravcom v súlade s § 18 ZVO, pričom Objednávateľ Dopravcovi uhradí skutočné náklady s týmto spojené v preukázanej výške, doložené účtovnými dokladmi, a po ich odsúhlasení Objednávateľom. Objednávateľ je oprávnený v reakcii na vyčíslenie a doloženie uvedenej čiastky nechať si, predovšetkým v prípade nesúhlasu s vyúčtovaním, vypracovať znalecký posudok , a to znalcom zapísaným v zozname znalcov, tlmočníkov a prekladateľov vedenom Ministerstvom spravodlivosti Slovenskej republiky (náklady na spracovanie takéhoto znaleckého posudku nesie Objednávateľ). V prípade rozporu medzi znaleckým posudkom Objednávateľa a znaleckým posudkom Dopravcu, ak si ho Dopravca nechal vypracovať, je rozhodujúci znalecký posudok Objednávateľa.
  2. Objednávateľ je povinný Dopravcu na takéto zmeny alebo úpravy TPS vopred upozorniť a tieto zamýšľané zmeny alebo úpravy TPS s Dopravcom vopred prerokovať. Zmluvné strany sa výslovne dohodli, že v prípade, ak sa Dopravca v lehote 10 pracovných dní od predloženia návrhu zmien Objednávateľovi nevyjadrí (resp. nevyjadrí žiadne svoje výhrady), má sa za to, že Dopravca s navrhovanými zmenami súhlasí. V prípade svojho nesúhlasu je Dopravca povinný v dobrej viere usilovať o dosiahnutie pre obe strany prijateľného riešenia. Objednávateľ je povinný sa s pripomienkami Dopravcu vysporiadať (t.j. zohľadniť ich v návrhu zmien, resp. zdôvodniť prečo neboli zohľadnené). Pripomienky Dopravcu, ktoré prípadne upozorňujú na právnu alebo faktickú nemožnosť navrhovaných zmien alebo na zneužívajúci či podstatne zaťažujúci charakter navrhovaných zmien, je Objednávateľ , povinný do návrhu zmien zapracovať. Následne Objednávateľ spracuje (pri rešpektovaní pravidiel vyššie, pričom postup vedúci k odsúhlaseniu zmien popísaný vyššie môže byť použitý opakovane) pripomienky a návrhy Dopravcu a následne Dopravcovi oznámi požiadavky na príslušnú zmenu dokumentov.
  3. Aktualizované, resp. zmenené či doplnené znenie Technických a prevádzkových štandardov (TPS BBSK) je pre Dopravcu záväzné s účinnosťou stanovenou Objednávateľom v zaslaných zmenených alebo doplnených Technických a prevádzkových štandardov (TPS BBSK); pokiaľ nejde o objektívne príčiny vyžadujúce si okamžitú alebo skoršiu účinnosť doplnení či zmien alebo pokiaľ nejde o vzájomne realizovanú dohodu, je táto lehota minimálne 1 mesiac. Dopravca je povinný takú zmenu Technických a prevádzkových štandardov (TPS BBSK) akceptovať, pokiaľ sa výslovne nevyžaduje dohoda. Dopravca je povinný zabezpečiť súlad poskytovaných služieb podľa tejto Zmluvy s novým znením Technických a prevádzkových štandardov (TPS BBSK) bezodkladne od uplynutia lehoty stanovenej v zmysle tohto bodu 11.4, pokiaľ bod 11.5 neupravuje inak.
  4. V prípade, ak aktualizované znenie Technických a prevádzkových štandardov (TPS BBSK) vznáša také požiadavky na poskytované Služby podľa tejto Zmluvy, ktoré objektívne nie je možné stihnúť zabezpečiť v lehote podľa predchádzajúceho bodu (napr. nové požiadavky na vybavenie Vozidiel), je Dopravca povinný zabezpečiť súlad poskytovaných služieb podľa tejto Zmluvy s aktualizovaným znením Technických a prevádzkových štandardov (TPS BBSK) v primeranej lehote.
  5. Na zmenu Technických a prevádzkových štandardov (TPS BBSK) ako Prílohy č. 2 Zmluvy postupom podľa tohto článku XI. alebo podľa akýchkoľvek iných dojednaní Zmluvy nie je potrebný osobitný dodatok k Zmluve (pokiaľ výslovne nie je v Zmluve upravené inak) a nastáva automaticky za splnenia príslušných podmienok na ich zmenu v tejto Zmluve.
  6. V súvislosti s odbavovacími systémami vo Vozidlách sa Zmluvné strany dohodli na nasledujúcom osobitnom mechanizme:
     1. Pokiaľ v tejto Zmluve nie je nižšie uvedené výslovne inak, odbavovacie systémy a akékoľvek príslušné systémy vo Vozidlách (ďalej spoločne len „**Odbavovacie systémy**“) do Vozidiel dodá a nainštaluje Objednávateľ, Vozidlá však musia spĺňať základné technické požiadavky na to, aby odbavovacie systémy mohli byť riadne nainštalované a spojazdnené (najmä kabeláž a pod., viď špecifikácia v Prílohe č. 2) a Dopravca sa zaväzuje uvedené strpieť a poskytnúť všetku na to potrebnú súčinnosť, body 11.7.3 a nasl. sa uplatnia primerane, a následne bez nároku na osobitnú odplatu plniť Zmluvu vrátane riadneho používania a chránenia Odbavovacích systémov, a znášania zodpovednosti za ich prípadné poškodenie, odcudzenie a pod.
     2. Zmluvné strany berú na vedomie, že môže nastať situácia, že Objednávateľ do Začatia prevádzky nestihne obstarať Odbavovacie systémy a tieto nainštalovať do Vozidiel. Z uvedených dôvodov sa Zmluvné strany dohodli, že má Objednávateľ právo rozhodnúť o dodaní Odbavovacích systémov Dopravcom za nasledujúcich podmienok v tomto bode 11.7.2.. Objednávateľ je oprávnený najneskôr 12 mesiacov pred Začatím prevádzky doručiť Dopravcovi oznámenie (postačuje emailom), že požaduje od Dopravcu, aby najneskôr 15 dní pred Začatím prevádzky dodal a do Vozidiel nainštaloval a spojazdnil a následne po Začatí prevádzky prevádzkoval funkčné Odbavovacie systémy spĺňajúce minimálne parametre stanovené v Prílohe č. 2. Následne sa Zmluvné strany zaväzujú dodatkom k tejto Zmluve, ktorý bude vo všetkých aspektoch uzatvorený v súlade so ZVO, najmä § 18, realizovať predmetnú zmenu v zmysle vyššie uvedeného. Pre tieto účely bude cena Odbavovacích systémov a náhrada za ich inštaláciu a spojazdnenie stanovená dohodou Zmluvných strán na základe ocenenia Dopravcu, kalkulujúceho so skutočnou cenou Odbavovacích systémov a nevyhnutnými nákladmi na ich inštaláciu a spojazdnenie, ktoré je Dopravca povinný zaslať Objednávateľovi do 30 dní od oznámenia Objednávateľa podľa tohto bodu 11.7.2. V danej súvislosti je Dopravca povinný konať s odbornou starostlivosťou ako riadny hospodár a zaobstarať najvhodnejšie Odbavovacie systému z hľadiska cena / výkon berúc do úvahy to, že je potrebné splniť minimálne parametre stanovené v Prílohe č. 2. Pokiaľ Objednávateľ nebude s cenou súhlasiť, stanoví sa cena na základe znaleckého posudku vypracovaného znalcom v príslušnom odbore určeného Objednávateľom a takto stanovená cena bude záväzná; tento proces sa aplikuje obdobne aj v prípadoch, ak bude mať Objednávateľ podozrenie, že Dopravca nedodržal povinnosť podľa predchádzajúcej vety, pričom ak nebude možné znalecky určiť vhodné Odbavovacie systémy, je možné použiť odborné stanovisko. Splatnosť ceny a náhrady bude 30 dní od účinnosti dodatku. Ak nedôjde k vzájomnej dohode o presnom obsahu dodatku, Objednávateľ je oprávnený stanoviť obsah dodatku v súlade s vyššie uvedeným a Dopravca je povinný dodatok uzatvoriť v lehote 10 dní od jeho predloženia Objednávateľom (pre plynutie lehoty postačí zaslanie .pdf verzie dodatku emailom s uvedením dátumu, času a miesta, kam sa má Dopravca dostaviť na podpis dodatku). Pre vylúčenie pochybností, bez ohľadu na (ne)uzatvorenie dodatku, je Dopravca v prípade doručenia oznámenia Objednávateľa podľa tohto bodu 11.7.2. povinný za každých okolností do momentu Začatia prevádzky do Vozidiel nainštalovať a spojazdniť Odbavovacie systémy a tieto následne prevádzkovať spĺňajúce minimálne parametre stanovené v Prílohe č. 2, pričom ak k uzatvoreniu dodatku v súlade s týmto bodom 11.7.2. nedôjde, Zmluvné strany sa výslovne dohodli, že táto povinnosť Dopravcu je bezodplatná.
     3. Od momentu účinnosti Zmluvy a kedykoľvek počas piatich rokov od Začatia prevádzky (t.j. aj pred momentom Začatia prevádzky) je Objednávateľ oprávnený jednostranne rozhodnúť o zmene Odbavovacích systémov a o príslušnej zmene TPS BBSK a Dopravca je povinný toto rozhodnutie rešpektovať a poskytnúť Objednávateľovi maximálnu možnú súčinnosť potrebnú k realizácii tejto zmeny, a to vrátane, nie však výlučne, pristavenia a sprístupnenia Vozidiel v čase a mieste stanovenom v harmonograme (viď body 11.7.5 a 11.7.6 nižšie), strpenia inštalácie Odbavovacích systémov vo Vozidlách, integrácie Odbavovacích systémov a pod., ako aj poskytnutia súčinnosti k akýmkoľvek ďalším súvisiacim a potrebným úkonom, a ich strpenia. Zmena Odbavovacích systémov, vrátane preukázaných nevyhnutných nákladov Dopravcu v súvislosti s poskytnutou súčinnosťou na vykonanie zmeny, bude hradená Objednávateľom na základe samostatnej jednorazovej faktúry v Objednávateľom vopred odsúhlasenej výške preukázaných nevyhnutných nákladov, s lehotou splatnosti 30 dní. Samotné umiestnenie Odbavovacích systémov vo Vozidlách a využívanie Vozidiel na tieto účely a ich používanie Zmluvnými stranami v súlade so Zmluvou je povinnosťou Dopravcu a právom Objednávateľa podľa tejto Zmluvy, odplata za čo je zahrnutá v odplate podľa tejto Zmluvy.
     4. V rozhodnutí Objednávateľa o zmene Odbavovacích systémov podľa bodu 11.7.3. určí Objednávateľ Dopravcovi primeranú lehotu, aspoň 6 mesiacov od doručenia rozhodnutia, na prípravu Zmluvných strán na proces zmeny Odbavovacích systémov (vrátane zabezpečenia riadnej súčinnosti Dopravcu a pripravenosti Dopravcu). V rozhodnutí Objednávateľ ďalej uvedie:
     5. predpokladaný časový rámec (dátum od, do), v ktorom bude dochádzať k zmene (fyzickej výmene) súčasných Odbavovacích systémov za nové Odbavovacie systémy,
     6. subjekt, ktorý tak bude činiť a ktorému je Dopravca povinný poskytnúť súčinnosť (spravidla dodávateľ Odbavovacích systémov),
     7. predpokladaný čas potrebný na fyzickú výmenu Odbavovacích systémov v jednom Vozidle (v hodinách a minútach), ako aj
     8. počet Vozidiel, na ktorých bude prebiehať výmena Odbavovacieho systému v jednom čase naraz (pracovný deň, deň pracovného pokoja, sviatok),

(ďalej spoločne len „**Rozhodnutie**“).

* + 1. Na základe Rozhodnutia a údajov v ňom obsiahnutých (ktoré sú pre Dopravcu záväzné) je Dopravca povinný v lehote jedného mesiaca od doručenia Rozhodnutia vypracovať a zaslať Objednávateľovi na schválenie podrobný harmonogram obsahujúci najmä:
    2. miesto v rámci obsluhovaného územia, v rámci ktorého bude Vozidlo (Vozidlá) sprístupnené na výmenu Odbavovacieho systému, pričom toto miesto musí byť ľahko dopravne dostupné a musí byť chránené pred poveternostnými vplyvmi (dostatočne kryté), optimálne depo Dopravcu alebo obratisko, ak sú kryté;
    3. dátumy a časy, počas ktorých budú jednotlivé Vozidlá vždy v mieste podľa písm. a. postupne sprístupňované (vždy v množstve Vozidiel naraz určenom v zmysle Rozhodnutia), pričom harmonogram musí byť Dopravcom zhotovený tak, aby nijakým spôsobom negatívne nenarúšal poskytovanie Služieb podľa tejto Zmluvy (Dopravca je najmä povinný zapojiť náhradné Vozidlá, využiť časy, kedy je nižšia frekvencia Spojov a pod.).
    4. Objednávateľ harmonogram v lehote 20 dní od jeho doručenia buď schváli alebo uvedie pripomienky k harmonogramu, ktoré budú Zmluvnými stranami vzájomne prekonzultované a následne Dopravcom zapracované do harmonogramu, všetko v lehote do 20 dní od uvedenia pripomienok Objednávateľa; a následne Objednávateľ harmonogram schváli, čím sa stáva pre Zmluvné strany záväzný. Pokiaľ Dopravca nedoručí Objednávateľovi harmonogram na schválenie v lehote podľa bodu 11.7.5 a/alebo nezapracuje pripomienky Objednávateľa podľa tohto bodu 11.7.6 vôbec alebo v stanovenej lehote, je Objednávateľ oprávnený jednostranne vydať harmonogram, ktorý bude reflektovať Rozhodnutie, a ktorý bude pre Zmluvné strany záväzný. Harmonogram môže byť Objednávateľom po konzultácii s Dopravcom následne jednostranne menený v prípadoch, ak dôjde k zdržaniu alebo nemožnosti zmeny Odbavovacích systémov v súlade s harmonogramom. Preukázané a nevyhnutné náklady Dopravcu s tým spojené znáša Objednávateľ. Dopravca zodpovedá Objednávateľovi za všetku škodu v súvislosti s nedodržaním harmonogramu Dopravcom, pričom pod škodou sa rozumejú aj všetky náklady subjektu zabezpečujúceho výmenu Odbavovacích systémov, ak ich bude Objednávateľ hradiť, ako aj akékoľvek ďalšie náklady a sankcie s tým súvisiace.
    5. Pokiaľ nedôjde k využitiu práva Objednávateľa podľa bodu 11.7.3, toto právo nezaniká ani v tam stanovenej lehote a Objednávateľ je oprávnený jednostranne rozhodnúť o zmene Odbavovacích systémov aj neskôr v priebehu trvania Zmluvy (body 11.7.3 až 11.7.7 sa uplatnia rovnako), pričom v takom prípade však platí, že súčasné Odbavovacie systémy Dopravcu, pokiaľ boli v súlade so Zmluvou a jej prílohami aj bezprostredne pred uplynutím lehoty 5 rokov od Začatia prevádzky, sú aj po uplynutí lehoty 5 rokov od Začatia prevádzky považované za technicky vyhovujúce a aktuálne. Objednávateľ je kedykoľvek počas trvania Zmluvy oprávnený od Dopravcu odkúpiť súčasné Odbavovacie systémy za cenu zodpovedajúcu zostatkovej (účtovnej) hodnote vedenej v účtovníctve Dopravcu, alebo, podľa rozhodnutia Objednávateľa, za cenu stanovenú znaleckým posudkom stanovenú znalcom určeným Objednávateľom, ktorá nebude nižšia ako zostatková (účtovná) hodnota vedená v účtovníctve Dopravcu, a Dopravca sa zaväzuje tieto na prvú výzvu Objednávateľa Objednávateľovi bezodkladne odpredať. Hoci je tento bod 11.7 osobitným ustanovením k Odbavovacím systémom, nič v tomto bode 11.7 vyššie nebráni aplikácii akýchkoľvek iných mechanizmov v Zmluve, ktorých aplikácia môže mať vplyv aj na Odbavovacie systémy a ich zmenu a pod.

# Zmena ceny dopravného výkonu (indexácia)

* 1. Ku zmenám výšky Ceny dopravného výkonu na 1 km v kalendárnom roku môže dôjsť len za okolností predvídaných touto Zmluvou, kedy výška Ceny dopravného výkonu na 1 km v kalendárnom roku bude zo strany Dopravcu upravená k začiatku prevádzky (úvodná indexácia) a následne každoročne upravená (pravidelná indexácia), tzn. zvýšená alebo znížená, v závislosti na medziročnej zmene miery inflácie, medziročnej zmene nákladov na pohonné hmoty a medziročnej zmene priemernej hrubej mzdy vodičov, resp. ďalších faktorov, a to podľa nasledovných ukazovateľov:
     1. ako ukazovateľ zmeny miezd vodičov sa použije vážený priemer medziročnej zmeny (indexu): (**i**) priemernej hrubej (nominálnej) mzdy v SR, a to s celkovou váhou indexu 50%, (**ii**) priemernej hrubej (nominálnej) mzdy v Banskobystrickom samosprávnom kraji, a to s celkovou váhou indexu 25%, a (**iii**) priemernej hrubej (nominálnej) mesačnej mzdy v ročnom výberovom zisťovaní o štruktúre miezd zamestnancov SR v odvetví Doprava a skladovanie, a to s celkovou váhou indexu 25%; všetky ukazovatele vyhlásené Štatistickým úradom Slovenskej republiky (zdroj tu: (**i**) <http://datacube.statistics.sk/#!/view/sk/VBD_SK_WIN/np3104rr/v_np3104rr_00_00_00_sk> a (**ii**) <http://datacube.statistics.sk/#!/view/sk/VBD_SK_WIN/np3104rr/v_np3104rr_00_00_00_sk> a (**iii**) <http://datacube.statistics.sk/#!/view/sk/VBD_INTERN/pr0201ms/v_pr0201ms_00_00_00_sk> a v prípade, že webový odkaz nebude fungovať, napr. v dôsledku zmien na webovom sídle a pod., tak na inom príslušnom mieste, na ktorom bude tento údaj v danom čase zverejnený);
     2. ako ukazovateľ zmeny ceny pohonných hmôt sa použije medziročná zmena spotrebiteľskej ceny motorovej nafty vyhlásenej Štatistickým úradom Slovenskej republiky; v prípade zmeny spotrebnej dane na niektorú z využívaných pohonných hmôt bude táto zmena v rámci nákladov na pohonné hmoty primerane zohľadnená (zdroj tu: <http://datacube.statistics.sk/#!/view/sk/VBD_SLOVSTAT/sp2039rs/v_sp2039rs_00_00_00_sk> a v prípade, že webový odkaz nebude fungovať, napr. v dôsledku zmien na webovom sídle a pod., tak na inom príslušnom mieste, na ktorom bude tento údaj v danom čase zverejnený);

Pre vylúčenie pochybností a zamedzenie možným komplikáciám a neurčitostiam ohľadom indexácie sa Zmluvné strany dohodli, že tento údaj sa aplikuje bez ohľadu na to, aký druh Vozidiel a pohonov (palív, resp. zdrojov) Dopravca bude používať, pokiaľ sa Zmluvné strany výslovne dodatkom k Zmluve v súlade so ZVO nedohodnú inak. Uvedeným nie je obmedzené právo Dopravcu zvoliť iný typ paliva, Dopravca však berie na vedomie, že Vozidlá poháňané plynom a elektrinou sú náchylné na nízke teploty a ďalšie technické špecifiká, preto sa Dopravca nebude oprávnený dovolať neschopnosti jazdy Vozidiel s alternatívnym pohonom v dôsledku nízkych alebo vysokých teplôt alebo iných vplyvov;

* + 1. ako ukazovateľ inflácie sa použije index spotrebiteľských cien oproti bázickému obdobiu vyhlásený Štatistickým úradom Slovenskej republiky (zdroj tu: <http://datacube.statistics.sk/#!/view/sk/VBD_INTERN/sp0006ms/v_sp0006ms_00_00_00_sk> a v prípade, že webový odkaz nebude fungovať, napr. v dôsledku zmien na webovom sídle a pod., tak na inom príslušnom mieste, na ktorom bude tento údaj v danom čase zverejnený).

Základom pre aplikáciu akéhokoľvek postupu indexácie Ceny dopravného výkonu na 1 km v kalendárnom roku bude výpočet Ceny dopravného výkonu na 1 km na kalendárny rok 2021, ktorý je **Prílohou č. 6** tejto Zmluvy. Bližšie pravidlá pre úpravu Ceny dopravného výkonu na 1 km sú neoddeliteľnou súčasťou tejto Zmluvy ako **Príloha č. 7**, pričom najneskôr do 10 dní od uzatvorenia tejto Zmluvy zašle Objednávateľ Dopravcovi vzorovú tabuľku pre úpravu Ceny dopravného výkonu na 1km, ktorú je Dopravca povinný využívať pre účely výpočtu indexácie podľa príslušných ustanovení tejto Zmluvy.

* 1. **Úvodná indexácia.** Zmluvné strany sa dohodli na úvodnej indexácii Ceny dopravného výkonu na 1 km v kalendárnom roku, ktorú je nutné vykonať vzhľadom k tomu, že od predloženia ponuky do Súťaže do uzatvorenia Zmluvy uplynie niekoľkomesačný interval a od uzatvorenia Zmluvy a Začatia prevádzky podľa Zmluvy uplynie minimálne 360 dní; za dané obdobie môže dôjsť k poklesu alebo k nárastu relevantných údajov pre výpočet Ceny dopravného výkonu na 1 km v kalendárnom roku. Úvodnou indexáciou je dotknutý rok, v ktorom dôjde k Začatiu prevádzky, pričom:

Pre úpravu Ceny dopravného výkonu na 1 km v kalendárnom roku pre kalendárny rok, v ktorom došlo k Začatiu prevádzky bude rozhodujúci rozdiel v Štatistických údajoch za rok 2020 (t. j. Štatistických údajov, ktoré sú známe aj Dopravcovi pri predkladaní ponuky do Súťaže v roku 2021) a za dva roky predchádzajúce roku Začatia prevádzky pokiaľ dôjde k Začatiu prevádzky do 30. 6. (vrátane) príslušného kalendárneho roka alebo za rok predchádzajúci Začatiu prevádzky, ak dôjde k Začatiu prevádzky po 1. 7. (vrátane) (t. j. ak dôjde k Začatiu prevádzky k 1.1. 2024, tak za rok 2022). Výpočet upravenej Ceny dopravného výkonu na 1 km v kalendárnom roku pre prvý kalendárny rok prevádzky je Dopravca povinný predložiť Objednávateľovi na schválenie najneskôr do dvoch mesiacov pred plánovaným termínom Začatia prevádzky, resp. do 31. 12. roka, ktorý predchádza roku Začatia prevádzky, podľa toho, čo nastane skôr, pričom Objednávateľom schválená upravená Cena dopravného výkonu na 1 km v kalendárnom roku pre prvý kalendárny rok prevádzky nadobudne platnosť s účinnosťou od prvého dňa Začatia prevádzky.

* 1. **Pravidelná indexácia.** Pravidelná každoročná úprava Ceny dopravného výkonu na 1 km v kalendárnom roku sa prvý krát vykoná v prvom roku Začatia prevádzky, a to v momente zverejnenia časovo posledného z relevantných údajov potrebných pre všetky indexácie (pre jednotlivé údaje viď bod 12.1) s účinnosťou k 1. 7. každého roka, v ktorom sa pravidelne indexuje (t. j. napr. ak došlo k Začatiu prevádzky v roku 2024, prvý krát sa bude pravidelne indexovať v roku 2024 c momente zverejnenia časovo posledného z relevantných údajov potrebných pre všetky indexácie za rok 2023 s účinnosťou k 1. 7. 2024; vo vzťahu k indexácii predchádzajúcich rokov a mesiacov slúži úvodná indexácia) za nasledujúcich pravidiel. Pre úpravu Ceny dopravného výkonu na 1 km v kalendárnom roku v každom kalendárnom roku, v ktorom sa vykonáva pravidelná indexácia, bude rozhodujúci rozdiel v Štatistických údajoch za rok 2019 resp. 2020 a za rok predchádzajúci roku, v ktorom sa aktuálne vykonáva pravidelná indexácia (t. j. ak dôjde k Začatiu prevádzky v roku 2024, tak v prípade prvej pravidelnej indexácie, ktorá bude vykonaná v roku 2024, budú relevantné štatistické údaje za rok 2023). Dopravca je povinný predložiť Objednávateľovi výpočet upravenej Ceny dopravného výkonu na 1 km, a to najneskôr do 30 dní od momentu zverejnenia časovo posledného z údajov relevantných pre indexáciu, od ktorého sa pravidelná indexácia vykonáva; porušenie tejto povinnosti Dopravcom má za následok posun momentu účinnosti indexácie ku dňu predloženia výpočtu upravenej Ceny dopravného výkonu na 1 km zo strany Dopravcu, ak je tento moment neskorší, než 1. 7. príslušného roka, iba ak by indexácia bola v prospech Objednávateľa, v takom prípade je moment účinnosti indexácie zachovaný k 1. 7. príslušného kalendárneho roka. Na základe výpočtu upravenej Ceny dopravného výkonu na 1 km v kalendárnom roku pre príslušný kalendárny rok predloženého Dopravcom bude po jeho schválení Objednávateľom medzi Zmluvnými stranami uzatvorený dodatok k tejto Zmluve, ktorým vstúpi nová Cena dopravného výkonu na 1 km do platnosti, a to s účinnosťou k 1. 7. príslušného kalendárneho roka, pokiaľ Zmluva neurčuje iný moment účinnosti. Pokiaľ Dopravca poruší svoju povinnosť predložiť Objednávateľovi výpočet upravenej Ceny dopravného výkonu na 1 km, je Objednávateľ oprávnený, nie však povinný, jednostranne upraviť Cenu dopravného výkonu na 1 km na základe vlastného výpočtu a takáto úprava bude záväzná aj bez uzatvorenia dodatku k tejto Zmluve taktiež s účinnosťou k 1. 7 príslušného kalendárneho roka.
  2. Pokiaľ ani do 30. 6. ktoréhokoľvek roka, v ktorom prebieha pravidelná indexácia, nebude zverejnený ktorýkoľvek z údajov potrebných pre indexáciu, dôjde k indexácii s účinnosťou k 1. 7. nasledovne: položky, k indexácii ktorých sú k dispozícii všetky údaje, budú indexované podľa týchto údajov; položky, k indexácii ktorých nie sú k dispozícii všetky údaje, sa budú dočasne indexovať indexom z predchádzajúceho roku, a ak bol tento údaj záporný, tak indexom „1“ (t.j. výška sa nezmení) a následne sa zindexujú bezodkladne, najneskôr do 30 dní, po zverejnení posledného z relevantných údajov pre indexáciu, so spätnou účinnosťou k 1. 7., pričom finančné rozdiely v súvislosti so spätnou indexáciou sa vyúčtujú a vyrovnajú v najbližšom pravidelnom vyrovnaní ceny dopravného výkonu. Na indexáciu podľa tohto bodu 12.4 sa pravidlá a povinnosti Dopravcu a práva Objednávateľa podľa bodu 12.3 uplatnia primerane.

# Niektoré Sankcie

* 1. Ak bude Objednávateľ v omeškaní s úhradou akejkoľvek platby podľa tejto Zmluvy, je Dopravca oprávnený účtovať Objednávateľovi zákonný úrok z omeškania vo výške podľa právnych predpisov.
  2. V prípade, keď dôjde k neuskutočneniu Spoja alebo k oneskoreniu Spoja spôsobenou vinou Dopravcu, je Objednávateľ oprávnený uložiť Dopravcovi za každý takýto prípad zmluvnú pokutu:

1. Vo výške 20,- EUR v prípade oneskorenia Spoja o viac než 10 minút a menej než 30 minút (vynímajúc);
2. vo výške 40,- EUR v prípade oneskorenia Spoja v rozmedzí od 30 minút (vrátane) do 60 minút (vynímajúc)
3. vo výške 40,- EUR v prípade, ak Spoj odíde zo Zastávky o 60 a viac sekúnd skôr; a
4. vo výške 200,- EUR v prípade oneskorenia Spoja o viac než 60 minút (vrátane) alebo jeho vynechania. Neuskutočnenie Spoja sa rozumie taktiež nejdenie po trase Linky (na trase dopravnej cesty určenej východiskovou a cieľovou Zastávkou a ostatnými Zastávkami) z dôvodu na strane Dopravcu, s výnimkou, ak sú dodržané všetky Zastávky na trase Linky (zodpovednosť Dopravcu za oneskorenie Spoja tým ale nie je dotknutá).
   1. Uplatnením ktorejkoľvek zmluvnej pokuty podľa bodu 13.2 nie je dotknutý nárok Objednávateľa na kumulatívnu úhradu ďalších zmluvných pokút podľa tejto Zmluvy, ako ani dotknuté právo uložiť akékoľvek iné sankcie, resp. povinnosti, ak výslovne vyplývajú z tejto Zmluvy alebo akéhokoľvek aplikovateľného právneho predpisu.
   2. V prípade, ak Dopravca poruší svoju povinnosť ustanovenú touto Zmluvou v bode 8.1 písm. a) tejto Zmluvy, je Objednávateľ oprávnený uložiť Dopravcovi za každý takýto prípad zmluvnú pokutu vo výške 500,- EUR.
   3. V prípade, ak Dopravca poruší svoju povinnosť ustanovenú touto Zmluvou v bode 8.3 tejto Zmluvy, je Objednávateľ oprávnený uložiť Dopravcovi za každý takýto prípad zmluvnú pokutu vo výške 1.000,- EUR, a to aj opakovane a kumulovane, za každý deň porušovania ktorejkoľvek týmto bodom sankcionovanej povinnosti.
   4. V prípade, ak Dopravca akokoľvek poruší svoju ktorúkoľvek povinnosť ustanovenú touto Zmluvou v bode 2.3 v spojení s bodom 2.2, zaväzuje sa Objednávateľovi uhradiť zmluvnú pokutu vo výške 10.000,- EUR za každé jednotlivé porušenie.
   5. V prípade, ak Dopravca akokoľvek poruší svoju ktorúkoľvek povinnosť ustanovenú touto Zmluvou v článku IX., zaväzuje sa Objednávateľovi uhradiť zmluvnú pokutu vo výške 10.000,- EUR za každé jednotlivé porušenie, s výnimkou povinnosti podľa bodu 9.3, kedy je zmluvná pokuta 5.000,- EUR za každé jednotlivé porušenie.
   6. V prípade, ak Dopravca poruší ktorúkoľvek svoju povinnosť podľa bodu 6.8 Zmluvy, pokiaľ porušenie tejto povinnosti nie je sankcionované zmluvnou pokutou iným dojednaním tejto Zmluvy, zaväzuje sa Objednávateľovi uhradiť zmluvnú pokutu vo výške 1.000,- EUR za každý prípad porušenia, a to aj opakovane, a následne zmluvnú pokutu vo výške 100,- EUR za každý ďalší aj začatý deň, počas ktorého porušenie povinnosti trvá (pre vylúčenie pochybností, 100,- EUR za každé z týchto porušení).
   7. Dojednaním ani zaplatením ktorejkoľvek zmluvnej pokuty podľa tejto Zmluvy (pre vylúčenie pochybností, nielen podľa jednotlivých bodov v tomto článku XIII.) nie je dotknuté právo Objednávateľa žiadať po Dopravcovi náhradu škody spôsobenej porušením povinnosti podľa tejto Zmluvy v plnej výške spôsobenej škody (vrátane ušlého zisku).
   8. Zmluvné pokuty podľa tejto Zmluvy uhradí Dopravca Objednávateľovi na základe písomnej výzvy, ktorú Objednávateľ vystaví Dopravcovi, a to na účet Objednávateľa uvedený v tejto Zmluve. Doba splatnosti je 15 dní odo dňa doručenia výzvy na zaplatenie zmluvnej pokuty Dopravcovi.
   9. Pre lepší prehľad sankcií je ich prehľad uvedený v tabuľke, ktorá tvorí **Prílohu č. 10 – Prehľad zmluvných pokút.** Predmetný prehľad je právne nezáväzný a v prípade akéhokoľvek rozporu s touto Zmluvou má prednosť táto Zmluva, a to aj ak v prehľade nie je zmluvná pokuta vôbec uvedená.

# Banková záruka/poistenie záruky

* 1. Dopravca je povinný poskytnúť Objednávateľovi najneskôr do 60 dní pred Začatím prevádzky na krytie všetkých záväzkov z tejto Zmluvy neodvolateľnú a nepodmienenú bankovú záruku alebo neodvolateľné a nepodmienené poistenie záruky. Banková záruka alebo poistenie záruky musí byť poskytnuté s miestom plnenia v Slovenskej republike.
  2. Dopravca je povinný zabezpečiť, aby banková záruka alebo poistenie záruky podľa tohto článku XIV. Zmluvy boli vystavené ako neodvolateľné a nepodmienené, pričom banka či poisťovateľ sa zaviaže k plneniu bez námietok a na základe prvej výzvy Objednávateľa ako oprávneného. Originál záručnej listiny je Dopravca povinný odovzdať objednávateľovi najneskôr do 60 dní pred Začiatkom prevádzky.
  3. Banková záruka alebo poistenie záruky podľa ustanovení tejto Zmluvy musí spĺňať okrem vyššie uvedeného tieto nasledujúce predpoklady:

1. výška zabezpečenej (záručnej) sumy je 0,5% zo sumy určenej ako súčin celkových predpokladaných km dopravného výkonu za trvanie Zmluvy (údaj v zmysle bodu 5.1 tejto Zmluvy) a ceny za 1km dopravného výkonu podľa bodu 5.3 tejto Zmluvy. Zmena ktoréhokoľvek z týchto údajov kedykoľvek počas trvania Zmluvy nebude mať vplyv na výšku zabezpečenia a aplikujú sa vždy hodnoty pôvodne podpísanej Zmluvy,
2. platnosť najmenej po dobu plnenia tejto Zmluvy, pričom ustanovenie bodu 14.4 nie je týmto dotknuté.
   1. Dopravca je oprávnený dojednať bankovú záruku či poistenie záruky na dobu kratšiu, než je uvedené v bode 14.3 písm. b) za týchto podmienok:
3. Dopravca zaistí platnosť bankovej záruky či poistenia záruky v kratších časových úsekoch, avšak nepretržite po dobu plnenia tejto Zmluvy,
4. predĺženie alebo nahradenie bankovej záruky či poistenia záruky novou bankovou zárukou či novým poistením záruky musí Dopravca realizovať a odovzdať objednávateľovi najneskôr mesiac pred ukončením jej platnosti, inak je Objednávateľ oprávnený načerpať a zadržať 50% záručnej sumy, až kým Dopravca povinnosť podľa bodu 14.4 nesplní, náklady s tým spojené znáša Dopravca a Objednávateľ v súvislosti s tým nezodpovedá za škodu ani nie je povinný vydať úroky, ani žiadne iné obdobné plnenia.
   1. Objednávateľ je na základe predloženej bankovej záruky či poistenia záruky oprávnený čerpať finančné prostriedky kumulovane až do celkovej výšky poskytnutej bankovej záruky či poistenia záruky, a to v prípade, ak mu vznikne zodpovedajúci finančný nárok na základe porušenia niektorej zo Zmluvných alebo zákonných povinností Dopravcu a Dopravca tento finančný nárok v stanovenej lehote neuhradí. Bankovou zárukou či poistením záruky tak budú zabezpečené všetky peňažné čiastky, ktoré môžu byť Objednávateľom od Dopravcu požadované (vrátane všetkých úrokov z omeškania a všetkých ďalších zmluvných pokút a škôd, ktoré môže Objednávateľ od Dopravcu požadovať v súvislosti s touto Zmluvou).
   2. Pokiaľ dôjde v priebehu platnosti tejto Zmluvy na čerpanie bankovej záruky či poistenia záruky tak, že disponibilná suma klesne pod jednu polovicu výšky bankovej záruky / poistenia záruky podľa bodu 14.3 písm. a), bude Dopravca povinný do 30 dní od doručenia písomného oznámenia Objednávateľa o poklese disponibilnej sumy pod jednu polovicu výšky bankovej záruky / poistenia záruky doplniť bankovú záruku / poistenie záruky tak, aby dosahovala celkovej výšky bankovej záruky / poistenia záruky požadovanej Objednávateľom, ak tak Dopravca v stanovenej lehote neučiní, je Objednávateľ oprávnený čerpať zvyšok sumy z bankovej záruky / poistenia záruky a zadržať ho až do doplnenia zvyšnej časti k celku, náklady s tým spojené znáša Dopravca a Objednávateľ v súvislosti s tým nezodpovedá za škodu ani nie je povinný vydať úroky, ani žiadne iné obdobné plnenia.
   3. Objednávateľ vráti Dopravcovi originál záručnej listiny do 5 pracovných dní po skončení platnosti bankovej záruky / poistenia záruky, avšak nie skôr, než dôjde k vysporiadaniu všetkých záväzkov Dopravcu voči Objednávateľovi.

# Ukončenie Zmluvy

* 1. Táto Zmluva zaniká:

1. uplynutím dohodnutej doby podľa bodu 4.2 tejto Zmluvy;
2. písomnou dohodou oboch Zmluvných strán;
3. uplynutím výpovednej doby v prípade uplatnenia výpovede Objednávateľom, akákoľvek výpoveď Zmluvy Dopravcom na základe dispozitívnych ustanovení právnych predpisov je týmto vylúčená;
4. odstúpením od tejto Zmluvy niektorou zo Zmluvných strán za podmienok výslovne dojednaných v tejto Zmluve, dôvody podľa dispozitívnych ustanovení právnych predpisov sú týmto vylúčené.
   1. Objednávateľ je oprávnený vypovedať túto Zmluvu v prípade:
5. podstatného porušenia ktorejkoľvek povinnosti Dopravcom, ktoré Dopravca nenapraví ani v dodatočnej lehote stanovenej Objednávateľom najmenej v dĺžke 15 pracovných dní;
6. ak bude (i) na návrh Dopravcu začaté konkurzné konanie podľa zákona č. 7/2005 Z.z., o konkurze a reštrukturalizácii a o zmene a doplnení niektorých zákonov, v znení neskorších predpisov (ďalej len „**ZKR**“) a jeho predmetom bude úpadok alebo hroziaci úpadok Dopravcu; alebo (ii) zahájené konkurzné alebo reštrukturalizačné konanie podľa ZKR a Dopravca najneskôr do piatich (5) pracovných dní od výzvy Objednávateľa tomuto neosvedčí, že nie je v úpadku a ani mu úpadok nehrozí;
7. ak bude Dopravcovi pre neplnenie zákonných alebo iných platných povinností odňaté akékoľvek oprávnenie potrebné pre prevádzkovanie Prímestskej dopravy, ktoré je nutné pre plnenie záväzkov podľa tejto Zmluvy;
   1. Výpovedná doba začína plynúť od okamihu, kedy bola Dopravcovi doručená výpoveď a končí posledným dňom šiesteho mesiaca nasledujúceho po mesiaci, v ktorom bola výpoveď Dopravcovi doručená.
   2. Objednávateľ je oprávnený odstúpiť od tejto Zmluvy v súlade s platnými a účinnými právnymi predpismi, ako aj v prípadoch, keď:
8. Dopravca v priebehu dvoch bezprostredne po sebe nasledujúcich kalendárnych dní neuskutoční riadne v súhrne viac ako 30% Spojov z dôvodov spočívajúcich na jeho strane;
9. Dopravca v priebehu jedného kalendárneho dňa neuskutoční riadne viac ako 60% Spojov z dôvodov spočívajúcich na jeho strane.

Odstúpiť od Zmluvy podľa tohto bodu možno aj počas trvania výpovednej lehoty. Odstúpenie od Zmluvy podľa tohto bodu je okamžité, pokiaľ Objednávateľ v odstúpení nestanoví neskoršiu účinnosť, najdlhšie však uplynutím šiesteho mesiaca nasledujúceho po skončení mesiaca, v ktorom došlo k doručeniu odstúpenia Dopravcovi.

* 1. Dopravca je oprávnený odstúpiť od tejto Zmluvy iba keď:

1. Dopravcovi nebol v rozpore s touto Zmluvou v dvoch bezprostredne po sebe nasledujúcich mesiacoch riadne a včas zaplatená mesačná zálohová platba podľa článku X. Zmluvy, hoci na omeškanie a možnosť odstúpenia od Zmluvy Dopravca aspoň raz v súvislosti s takýmto omeškaním písomne upozornil Objednávateľa, umožnil mu nápravu v lehote aspoň desať pracovných dní a Objednávateľ nápravu v danej lehote neučinil;
2. Dopravcovi nebol v rozpore s touto Zmluvou aspoň v troch mesiacoch v jednom kalendárnom roku riadne a včas zaplatená mesačná zálohová platba podľa článku X. Zmluvy, hoci na omeškanie a možnosť odstúpenia od Zmluvy Dopravca aspoň raz v danom roku písomne upozornil Objednávateľa, umožnil mu nápravu v lehote aspoň desať pracovných dní a Objednávateľ nápravu v danej lehote neučinil.
3. Dopravcovi nebolo v rozpore s touto Zmluvou aspoň 2 krát v jednom kalendárnom roku riadne a včas zaplatené štvrťročné vyúčtovanie podľa článku X. Zmluvy, hoci na omeškanie a možnosť odstúpenia od Zmluvy Dopravca aspoň raz v danom roku písomne upozornil Objednávateľa, umožnil mu nápravu v lehote aspoň desať pracovných dní a Objednávateľ nápravu v danej lehote neučinil.
   1. Zánikom Zmluvy z akéhokoľvek dôvodu, pokiaľ nedôjde k odlišnej dohode Zmluvných strán, nezanikajú nároky na zaplatenie zmluvnej pokuty ani náhradu škody, ani nároky na úhradu plnení, ktoré vznikli počas Zmluvy a neboli uhradené, ani práva a povinnosti, z ktorých povahy jasne vyplýva, že majú trvať aj po skončení Zmluvy, zánikom Zmluvy ďalej nezaniká ani povinnosť Dopravcu podľa bodu 8.4 a zmluvná pokuta tam dojednaná.
   2. Právne úkony podľa článku XV. Zmluvy musia byť učinené v listinnej podobe.

# Záverečné ustanovenia

* 1. Dopravca berie na vedomie, že Objednávateľ je povinným subjektom podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení (ďalej len „**ZSPI**“). Dopravca výslovne súhlasí s tým, že Objednávateľ je oprávnený poskytnúť informácie, ktoré sa dozvedel v súvislosti s touto Zmluvou a pri jej plnení. Informácie získané pri plnení povinností podľa tejto Zmluvy sa nepovažujú za obchodné tajomstvo a Objednávateľ je tak oprávnený ich v rozsahu stanovenom príslušnými právnymi predpismi (napr. ZSPI) oznámiť tretím osobám. Takéto poskytnutie informácií nie je porušením obchodného tajomstva ani dôvernosti informácií.
  2. Zmluvné strany súhlasia so zverejnením textu tejto Zmluvy na webovom sídle Objednávateľa v súlade so ZSPI, resp. na inom mieste v zmysle ZSPI, ako aj v profile Objednávateľa v zmysle ZVO. Predmetom zverejnenia nebudú údaje, ktoré možno v súlade s právnymi predpismi zo zverejnenia vynechať, resp. ktoré sa nezverejňujú. Zmluvné strany súhlasia, že sa v súlade s ust. § 5a ods. 4 ZSPI nezverejní **Príloha č. 6** - Výpočet Ceny dopravného výkonu na 1 km pre kalendárny rok 2021 (finančný model), ktorá obsahuje spôsob výpočtu jednotkovej ceny. Predmetná jednotková cena je uvedená v tejto Zmluve, teda sa zverejní v súlade so ZSPI.
  3. Pokiaľ táto Zmluva pre komunikáciu Zmluvných strán na príslušnom mieste výslovne nevyžaduje formu listovej zásielky alebo listinnú podobu, možno akúkoľvek komunikáciu alebo úkon na základe tejto Zmluvy uskutočniť emailom na emailovú adresu príslušnej Zmluvnej strany uvedenú v záhlaví tejto Zmluvy. Zmluvné strany sa výslovne dohodli, že emailom odoslaným v súlade s predchádzajúcou vetou je písomná forma právneho úkonu zachovaná. Pokiaľ táto Zmluva výslovne pre vybranú komunikáciu emailom nestanovuje inak, platí, že (**i**) email odoslaný zmluvnou stranou v pracovný deň do 14.00 hod aktuálneho stredoeurópskeho času sa považuje za doručený v ten istý pracovný deň, a (**ii**) email odoslaný zmluvnou stranou v pracovný deň po 14.00 hod aktuálneho stredoeurópskeho času alebo odoslaný v iný, než pracovný deň, sa považuje za doručený v najbližší pracovný deň. Pre doručovanie listových zásielok sa primerane aplikujú pravidlá doručovania podľa Civilného sporového poriadku s tým rozdielom, že pokiaľ dôjde k odoslaniu doporučenej listovej zásielky s doručenkou na adresu prijímajúcej zmluvnej strany uvedenú v záhlaví tejto Zmluvy, pokiaľ preukázateľne nedôjde k skoršiemu doručeniu, považuje sa zásielka za doručenú tretí pracovný deň nasledujúci po dni, v ktorom bola zásielka odoslaná, a to bez ohľadu na to, či sa o zásielke adresát dozvedel, či ju prijal, odmietol, a pod. Zmenu adresy na doručovanie, ako aj emailu na doručovanie, uvedených v záhlaví tejto Zmluvy, je zmluvná strana povinná druhej zmluvnej strane oznámiť: (i) pri emailovej adrese emailom, (ii) pri adrese na poštové doručovanie doporučenou listovou zásielkou. Zmena je účinná dva pracovné dni od doručenia informácie o zmene (pre doručovanie sa uplatnia pravidlá vyššie). Až do účinnosti zmeny platia pôvodná adresa na doručovanie a pôvodný email na doručovanie. Operatívne záležitosti potrebné pre riešenie denno-denných situácií vyplývajúcich z činností na základe tejto Zmluvy možno riešiť aj telefonicky, pokiaľ však je akýkoľvek úkon predpokladaný Zmluvou, musí dôjsť k potvrdeniu emailom, resp. doporučenou listovou zásielkou, ak je pre taký úkon Zmluvou vyžadovaná. Zmenu Zmluvy, skončenie Zmluvy akýmkoľvek spôsobom, ani akékoľvek naviacpráce nemožno dojednať za žiadnych okolností iným spôsobom, než v listinnej podobe, pokiaľ Zmluva výslovne neupravuje iný postup.
  4. Neuplatnením akéhokoľvek práva podľa tejto Zmluvy sa žiadna zmluvná strana tohto práva nevzdáva a toto právo nezaniká. Bez toho, aby tým boli dotknuté ďalej neuvedené práva, to platí aj o prípadoch, ak možno akékoľvek právo uplatniť opakovane, ako aj v prípade, ak možno uplatniť sankciu za akékoľvek porušenie povinnosti a pod.
  5. Dopravca je oprávnený postúpiť a previesť práva a povinnosti z tejto Zmluvy tretej osobe, najmä pokiaľ tvorí s Dopravcom ekonomicky prepojenú skupinu, avšak nie je tak oprávnený urobiť bez predchádzajúceho písomného súhlasu Objednávateľa (to platí aj o postúpení pohľadávok). K tomu môže dôjsť len za splnenia podmienok podľa ZVO.
  6. Zmluvné strany sa výslovne dohodli, že sú oprávnené započítať akékoľvek svoje pohľadávky voči druhej zmluvnej strane proti pohľadávkam druhej zmluvnej strany voči nim z tejto Zmluvy výlučne na základe písomnej dohody, pokiaľ v tejto Zmluve nie je výslovne stanovené inak.
  7. Zmluva je vyhotovená v 4 (štyroch) vyhotoveniach, z ktorých každá zo Zmluvných strán obdrží po 2 (dvoch) vyhotoveniach.
  8. Objednávateľ aj Dopravca svojím podpisom potvrdzujú správnosť údajov uvedených v záhlaví tejto Zmluvy, predovšetkým potom názov, sídlo, IČO, kontaktnej adresy a čísla účtov.
  9. Zmluvné strany sa zaväzujú si navzájom bez zbytočného odkladu písomne (v listinnej podobe, ako aj emailom) oznámiť akékoľvek zmeny, ktoré by boli v rozpore s údajmi, vyhláseniami a záväzkami prijatými v tejto Zmluve.
  10. Neoddeliteľnou súčasťou tejto Zmluvy sú nasledujúce prílohy:

1. Cestovný poriadok a zoznam Liniek zaisťovaných v rámci plnenia tejto Zmluvy, vrátane vymedzenia obsluhovaného územia a ďalších detailov tam uvedených (t.j. vrátane príloh, resp. zložiek prílohy č. 1 1X až 1Y)
2. Technické a prevádzkové štandardy (TPS BBSK)
3. Prehľad vozového parku a zabezpečenie poskytovania prepravných služieb podľa Zmluvy
4. Prepravný poriadok pravidelnej prímestskej dopravy BBSK
5. Mesačný výkaz výkonov a tržieb (záväzný vzor)
6. Výpočet Ceny dopravného výkonu na 1 km pre kalendárny rok [2021]
7. Pravidla úpravy Ceny dopravného výkonu na 1 km - indexácia
8. Pravidlá úpravy ceny pri znížení / zvýšení počtu Vozidiel a/ alebo nájazdu km
9. Zoznam subdodávateľov
10. Prehľad zmluvných pokút podľa tejto Zmluvy (právne nezáväzné)

V prípade akýchkoľvek rozporov medzi Zmluvou a jej Prílohami a/alebo medzi Prílohami Zmluvy, nemá tento rozpor za následok neplatnosť Zmluvy a rozpory budú odstránené výkladom za nasledujúcich základných pravidiel (vymedzené pravidlá sú len demonštratívne, avšak majú prednosť pred pravidlami výkladu tu nevymedzenými): Zmluva má prednosť pred akýmikoľvek Prílohami. Príloha č. 1 (vrátane jej akejkoľvek súčasti) má prednosť pred Prílohou č. 2 Technickými a prevádzkovými štandardmi (TPS BBSK).

* 1. Pokiaľ v súlade s touto Zmluvou, na základe akéhokoľvek právneho predpisu, v súlade s akýmkoľvek právnym predpisom a/alebo na základe rozhodnutia alebo iného úkonu akéhokoľvek orgánu verejnej moci alebo iného subjektu na to určeného (vždy na základe tejto Zmluvy alebo v danom čase účinného aplikovateľného právneho predpisu) dôjde alebo bude musieť dôjsť k akejkoľvek zmene akejkoľvek prílohy k tejto Zmluve, zaväzujú sa Zmluvné strany, resp. Dopravca, ak bude pôvodcom tejto zmeny Objednávateľ, predmetnú zmenu rešpektovať a novo zmenená, resp. upravená príloha bude počnúc takouto zmenou súčasťou Zmluvy v rozsahu, v akom mení pôvodnú prílohu, namiesto pôvodnej prílohy. Pokiaľ v tejto Zmluve nie je výslovne uvedené inak, vyhotoví k účinnosti tejto zmeny alebo najskôr ako to je možné zmenenú, resp. upravenú prílohu Objednávateľ. Týmto ustanovením nie sú dotknuté osobitné pravidlá na zmenu príloh Zmluvy, pričom platia aj pravidlá podľa tohto bodu 16.11, avšak v rozsahu, v akom si tieto pravidlá odporujú, majú pre konkrétnu prílohu prednosť osobitné pravidlá.
  2. Pokiaľ počas trvania Zmluvy nastane akákoľvek zmena aplikovateľného právneho predpisu, vrátane podzákonných predpisov, alebo technickej normy, vzťahujúcich sa na túto Zmluvu a/alebo činnosť podľa Zmluvy (ďalej spoločne len „**Zmena**“) a táto situácia nie je osobitne upravená v Zmluve, pričom predmetná Zmena si bude vyžadovať zmenu Zmluvy (najmä v prípade, ak budú ktorejkoľvek strane vyplývať nové povinnosti; v prípade, ak sa výkon niektorých práv alebo plnenie niektorých povinností stane nadmerne obtiažne alebo nemožné; a/alebo bude potrebné zmeniť alebo vytvoriť iné právne vzťahy, než sú uvedené v tejto Zmluve – napr. podľa bodov 8.2, 8.6 a 8.7) zaväzujú sa Zmluvné strany do 10 pracovných dní upraviť Zmluvu dodatkom v súlade so ZVO tak, aby bola príslušná zmena Zmluvy účinná k účinnosti Zmeny, a aby zodpovedala Zmene, avšak ekonomicky a právne zachovala účel a zmysel pôvodných dojednaní Zmluvy. Ak k dohode nedôjde, Objednávateľ je oprávnený domáhať sa žalobou na príslušnom súde určenia obsahu dodatku k tejto Zmluvy sledujúc dosiahnutie účelu dojednania tohto bodu 16.12. Osobitne upravené situácie reagujúce na Zmeny v iných bodoch tejto Zmluvy majú prednosť pred týmto bodom 16.12, avšak ak vyžadujú dohodu Zmluvných strán a k tejto dohode nedôjde ani do 10 pracovných dní odo dňa doručenia písomnej výzvy Objednávateľa v listinnej forme, je Objednávateľ oprávnený podať žalobu na súd v súlade s pravidlami tohto bodu 16.12.
  3. Pokiaľ táto Zmluva na akomkoľvek mieste odkazuje na akýkoľvek dokument, ktorý je zverejnený na webe (napr. vo vzťahu k Cestovným poriadkom, Tarife Prímestskej dopravy BBSK, ako aj vo vzťahu k akýmkoľvek iným dokumentom alebo údajom), Zmluvné strany sa pre účely evidencie predmetných dokumentov v trvale zachytiteľnej podobe dohodli, že – pokiaľ Zmluva nestanovuje v jednotlivých prípadoch skorší moment – najneskôr so zverejnením predmetných dokumentov na príslušnom mieste dostupnom v zmysle toho-ktorého webového odkazu uvedeného v tejto Zmluve, zašle Objednávateľ Dopravcovi takto zverejnené dokumenty a/alebo údaje emailom v štandardnom formáte (napr. .pdf, .jpeg, .doc, .xls a pod.) s uvedením, od kedy budú verejne dostupné v zaslanej forme (pri zmene dokumentov alebo informácií zašle aktuálne informácie alebo dokumenty).
  4. Zmluvné strany sa zaväzujú najneskôr do 7 dní od účinnosti Zmluvy oznámiť si emailom zoznam všetkých kompetentných osôb pre účely riadneho plnenia tejto Zmluvy a vykonávania všetkých jej ustanovení riadne, kvalifikovane (s potrebnou odbornosťou, skúsenosťami a schopnosťami) a bez zdržaní, a to v rozsahu údajov: titul, meno, priezvisko, funkcia, resp. pozícia osoby, telefonický a emailový kontakt, pričom tento zoznam sa Zmluvné strany zaväzujú udržiavať aktualizovaný a zaslať ho druhej zmluvnej strane emailom bezodkladne po vykonaní akejkoľvek zmeny. Za aktuálnosť zoznamu zodpovedá príslušná zmluvná strana.
  5. Zmluvné strany vyhlasujú, že si túto Zmluvu pred jej podpisom riadne prečítali, a že je prejavom ich slobodnej vôle, na dôkaz čoho pod túto Zmluvu pripájajú svoje podpisy.

|  |  |
| --- | --- |
| V [BUDE DOPLNENÉ] dňa [BUDE DOPLNENÉ]  za **Objednávateľa** | V [DOPLNÍ UCHÁDZAČ] dňa [DOPLNÍ UCHÁDZAČ]  za **Dopravcu** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ing. Ján Lunter, predseda | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [DOPLNÍ UCHÁDZAČ] |